sagorsarker/bangla-wikipedia huggingface dataset:
গগনা

গগনা ভারতের অসম রাজ্যে প্রচলিত বাদ্যযন্ত্র। এই বাদ্যযন্ত্রটি বাঁশ দ্বারা নির্মিত। আকারে ছোট ও হালকা হওয়ায় মহিলারা চুলের খোঁপায় গগনা ভরিয়ে রাখে। গগনা একধরনের হার্প জাতীয় বাদ্যযন্ত্র। এই জাতীয় বাদ্যযন্ত্র অতি প্রাচীন ও পৃথিবীর অনেক সভ্যতায় এই ধরনের বাদ্যযন্ত্রের প্রচলন দেখা যায়। গগনা বাদ্যযন্ত্র বিহু নৃত্য ও বিহুগীতের সময় বাজানো হয়। গগনা অসমের মঙ্গোলীয় জনগোষ্ঠীর অবদান। এই বাদ্যযন্ত্রের আকার অনুযায়ী একে রামধন গগনা, লিহিরি গগনা ও শালিকী গগনা ইত্যাদি বিভিন্ন শ্রেণিতে ভাগ করা হয়েছে। শ্রেণিভেদে গগনার সুর ভিন্ন হয়। লোকবিশ্বাস মতে ব্যাঙের ডাকের অনুকরণে গগনার সৃষ্টি করা হয়েছিল।
বিহুগীত ও বিহুনৃত্যে গগনা বাজানো হয় । এই বাদ্যযন্ত্রটি অসমীয়া ছাড়াও অসমের অন্যান্য উপজাতির লোকেরা ব্যবহার করে থাকে। বর্তমান দিনে অসমের বিহু প্রতিযোগিতায় গগনা বাজানো বাধ্যতামূলক। সাধারণত মহিলারা গগনা বাজান কিন্তু কিছু কিছু বিহু অনুষ্ঠানে পুরুষেরা এই বাদ্যযন্ত্র বাজিয়ে থাকেন ।
গগনা অতি সূক্ষ্ম বাদ্যযন্ত্র, তাই গগনা তৈরি করার জন্য সুদক্ষ কারিগরের প্রয়োজন হয়। গিরা বা গাঁট না থাকা অংশটি গগনা তৈরি করার জন্য ব্যবহার করা হয়। জাতি বাঁশ গগনা প্রস্তুত করার জন্য উত্তম বাঁশ। লোকবিশ্বাস মতে তাঁতের বাঁশ চুরি করে গগনা প্রস্তুত করলে গগনার সুর সুমধুর হয়। সাত বা আট ইঞ্চি দৈর্ঘ্যবিশিষ্ট বাঁশ কেটে এখানে একটি জিভা লাগানো হয় । এই জিভাটি গগনার ধ্বনির উৎস। জিভার সঙ্গে দুইটি বাঁশ সংযুক্ত করা হয়। একে মেখেলা বলা হয়। জিভা ও মেখেলার গঠনের উপর গগনার সুর নির্ভর করে। যদিও গগনা বিভিন্ন ধরনের হয়ে থাকে কিন্তু সব ধরনের গগনা নির্মাণ প্রণালী প্রায় একই ধরনের হয়।
গগনা বাদনের দুইটি ভিন্ন কৌশল আছে; যদিও উভয় প্রক্রিয়ায় সুর একই ধরনের হয় । প্রথম প্রক্রিয়ায় গগনাকে মুখের সম্মুখে নিয়ে বাদ্য যন্ত্রের জিভায় আঙুল চালনা করে সুরের সৃষ্টি করা হয়। অপর প্রক্রিয়ায় গগনার জিভায় মুগার সুতা বেঁধে দিয়ে সুতায় আঙুল চালনা করা হয়। মুখের আয়তন বেশি-কম করে বিভিন্ন ধরনের সুরের সৃষ্টি করাই গগনা বাদনের মূল নীতি।
পুণের প্রযুক্তিবিদ হত্যা

পুনে প্রযুক্তিবিদ হত্যা হল ২০১৪ সালের ২ জুন সোমবার ২৪ বছর বয়সী একজন মুসলিম তরুন আইটি প্রফেশনাল (IT professional) কে সাম্প্রদায়ীক ঘৃণা বশত মারধর করে হত্যা করার ঘটনা। এই ঘটনার সাথে জড়িত থাকার অপরাধে চরমপন্থী হিন্দুত্ববাদী সংগঠন হিন্দু রাষ্ট্র সেনার নেতা ধনন্জ্জয় দেশাইসহ মোট ২৫ জন সদস্যকে আটক করা হয়েছে। সিনিয়র পুলিশ অফিসারের মতে মুখে দাড়ি ও মাথায় টুপি থাকার জন্য তাকে মুসলিম হিসাবে চিহ্নিত করে হত্যা করা হয়। মৃত ব্যক্তির নাম মহসিন মহম্মদ সাদিক সেখ। মহারাষ্ট্রের সোলাপুর জেলার বাসিন্দা মহসিন পুনেতে একটি প্রাইভেট ফার্মে আইটি ম্যানেজার হিসাবে কাজ করতেন। রাত ৯টার সময় মসজিদ থেকে নামাজ পরে ফেরার পথে তার উপর আক্রমণ করা হয়।
এই ঘটনার পরেই ঐ এলাকায় সদস্যদের মধ্যে এসএমএস (শর্ট মেসেজ সার্ভিস) দেওয়া-নেওয়া শুরু হয় যাতে লেখা ছিল "Pahili wicket padli" যার অর্থ "প্রথম উইকেট পড়ে গেছে"।
একাধিক মানবাধিকার ও এনজিও সংস্থা এই ঘটনার প্রতিবাদ করে দোষীদের শাস্তির দাবী তোলেন। যেহুতু মৃত মহসিন মহম্মদ সাদিক সেখ পরিবারের একমাত্র জীবিকার্জক ছিলেন তাই ভারতের গণতান্ত্রিক যুব ফেডারেশন, ভারতের ছাত্র ফেডারেশন, অল ইন্ডিয়া ডেমোক্রেটিক উইমেন্স অ্যাসোসিয়েশন ইত্যাদি সংগঠনগুলি শাস্তির পাশাপাশি উপযুক্ত ক্ষতিপুরণেরও দাবী তোলেন।
১৯৯৮ ফিফা বিশ্বকাপ

১৯৯৮ ফিফা বিশ্বকাপ () হচ্ছে ফিফা বিশ্বকাপের ষোড়শতম আসর। ফিফা বিশ্বকাপ হচ্ছে বিশ্বের প্রধান ফুটবল প্রতিযোগিতা। এই প্রতিযোগিতা অনুষ্ঠিত হয় ১৯৯৮ সালের ১০ জুন থেকে ১২ জুলাই পর্যন্ত। বিশ্বকাপের এই আসরটির আয়োজক দেশ হচ্ছে ফ্রান্স। ১৯৯৬ সালের মার্চ মাস থেকে এই বিশ্বকাপের জন্য যোগ্য ৩২টি দল নির্বাচনের লক্ষ্যে ফিফার বাছাইপর্ব শুরু হয় যা ১৯৯৭ সালের নভেম্বর মাসে শেষ হয়। এই বিশ্বকাপে প্রথমবারের মত অংশগ্রহণকারী দলের সংখ্যা ২৪টি থেকে বাড়িয়ে ৩২ দলে পরিণত করা হয়। এই বিশ্বকাপে মোট ১০টি স্টেডিয়ামে ৬৪টি খেলা অনুষ্ঠিত হয়।
বিশ্বকাপের এই আসরের শিরোপাধারী দল হচ্ছে ফ্রান্স, যারা ফাইনালে ব্রাজিলকে ৩-০ গোলে পরাজিত করে। এই বিশ্বকাপের মধ্য দিয়ে ফ্রান্স প্রথমবারের মত বিশ্বকাপ জয়ের স্বাদ পায়। তারা ৭ম ফুটবল খেলুড়ে দেশ এবং আয়োজক দেশ হিসেবে ৬ষ্ঠ বারের মত বিশ্বকাপ জয়ের কৃতিত্ব অর্জন করে।
"সকল সময় স্থানীয় (সিইডিটি)/(ইউটিসি+২)"
নেদারল্যান্ডসকে পরাজিত করে ক্রোয়েশিয়া প্রতিযোগিতায় তৃতীয় স্থান অধিকার করে। ৩৫ মিনিটে ডেভর সুকার গোল করে গোল্ডেন বুট পুরস্কার নিশ্চিত করেন।
প্রতিযোগিতা শেষে ফিফা বিশ্বকাপের চূড়ান্ত পর্বে অংশগ্রহণকারী সকল দলকে নিয়ে একটি র্যাঙ্কিং প্রকাশ করে।
জর্জ ইউজিন উহলেনব্লেক

জর্জ ইউজিন উহলেনব্লেক (৬ ডিসেম্বর, ১৯০০ - ৩১ অক্টোবর, ১৯৮৮) একজন ডাচ-মার্কিন তাত্ত্বিক পদার্থবিজ্ঞানী।
উহলেনব্লেক লাইডেন বিশ্ববিদ্যালয় থেকে ১৯২০ সালে পদার্থবিজ্ঞান ও গণিতে ব্যাচেলর্স ডিগ্রি অর্জন করেন। তিনি লাইডেন বিশ্ববিদ্যালয় থেকে ১৯২৩ সালে মাস্টার্স এবং ১৯২৭ সালে ডক্টরেট ডিগ্রি অর্জন করেন। ১৯২৭ সালে তিনি মিশিগান বিশ্ববিদ্যালয় এর পদার্থবিজ্ঞানের ইন্সট্রাক্টর হিসেবে যোগদান করেন। তিনি ১৯৩৫ সাল পর্যন্ত সেখানে কর্মরত ছিলেন। ১৯৩৮ সালে তিনি কলাম্বিয়া ইউনিভার্সিটিতে ভিজিটিং অধ্যাপক হিসেবে অর্ধেক বছর কাজ করেন এবং এর পরের বছর তিনি মিশিগান বিশ্ববিদ্যালয় এ তাত্ত্বিক পদার্থবিজ্ঞানের অধ্যাপক হিসাবে ফিরে আসেন
চিয়েন-শিউং উ

চিয়েন-শিউং উ একজন চীনা-মার্কিন পদার্থবিজ্ঞানী যিনি তেজস্ক্রিয়তা গবেষণায় গুরুত্বপূর্ণ অবদান রেখেছেন। উ ম্যানহাটন প্রকল্পতে কাজ করেন, যেখানে তিনি গ্যাসীয় ব্যাপনের মাধ্যমে ইউরেনিয়াম ধাতুকে ইউ-২৩৫ এবং ইউ-২৩৮ আইসোটোপসমূহ পৃথক করতে সাহায্য করেন। তিনি উক্ত পরীক্ষণ পরিচালনার জন্য বিখ্যাত, যেটি পেয়ারিটির সংরক্ষণ সূত্রের সাথে সাংঘর্ষিক। এই আবিষ্কারের জন্য তার সহকর্মী সুং-দাও লি ও চেন নিং ইয়াং ১৯৫৭ সালে পদার্থবিজ্ঞানে নোবেল পুরস্কার লাভ করেন।
রিকার্দো গাব্রিয়েল আলবারেস

রিকার্দো "রিকি" গাব্রিয়েল আলবারেস (, জন্ম ১২ এপ্রিল ১৯৮৮) একজন আর্জেন্টিনীয় ফুটবলার যিনি অ্যাটাকিং মিডফিল্ডার হিসেবে সিরি এ এর ক্লাব ইন্তারনাজিওনালে এবং আর্জেন্টিনা জাতীয় দলের হয়ে খেলেন।
শৈশবে, আলবারেস কাবায়িতো জুনিয়র্স এবং ক্লাব প্রাকের হয়ে পাপি ফুত (Papi fut; মধ্য আমেরিকায় জনপ্রিয় এক ধরনের বিশেষ ফুটবল) খেলেন। এরপর তিনি অল্প কিছু দিন বোকা জুনিয়র্সের যুব বিভাগেও কাটান।
বারযাখ

বারযাখ হল একটি আরবি শব্দ, যার ব্যুৎপত্তিগত অর্থ হল বাধা, প্রতিবন্ধক, বিচ্ছেদ, দেয়াল| ইসলামী পরিভাষায়, বারযাখ হল মৃত্যু পরবর্তী কবরের রুহানী বা আত্বিক জীবন, যেখানে ব্যক্তি তার জীবনের কর্মফল প্রাথমিকভাবে ভোগ করে এবং কেয়ামত বা শেষ বিচারের দিন না আসা পর্যন্ত এভাবে তা চলমান থাকে|
23-100 : لعلي أعمل صالحا فيما تركت ۚ كلا ۚ إنها كلمة هو قائلها ۖ ومن ورائهم برزخ إلى يوم يبعثون
23-100 : ‘যাহাতে আমি সৎকর্ম করিতে পারি যাহা আমি পূর্বে করি নাই।’ না, ইহা হইবার নয়। ইহা তো উহার একটি উক্তি মাত্র। উহাদের সম্মুখে বারযাখ থাকিবে উত্থান দিবস পর্যন্ত।
25-53 : ۞ وهو الذي مرج البحرين هذا عذب فرات وهذا ملح أجاج وجعل بينهما برزخا وحجرا محجورا
25-53 : তিনিই দুই দরিয়াকে মিলিতভাবে প্রবাহিত করিয়াছেন, একটি মিষ্ট, সুপেয় এবং অপরটি লোনা, খর ; উভয়ের মধ্যে রাখিয়া দিয়াছেন এক অন্তরায়, এক অনতিক্রম্য ব্যবধান।
ডেয়ার (লা লা লা)

"ডেয়ার (লা লা লা)" () কলম্বিয় গায়ক-গীতিকার শাকিরার আত্ম-শিরোনমকুত দশম স্টুডিও অ্যালবাম "শাকিরা" (২০১৪)-এ রেকর্ডকৃত একটি গান। অ্যালবামের তৃতীয় একক হিসাবে ২৪ এপ্রিল ২০১৪ সালে গানটি ইতালির সমসাময়িক হিট রেতারে, এবং পরবর্তীতে মার্কিন যুক্তরাষ্ট্রে আরসিএ রেকর্ডসের মাধ্যমে রিমিক্স বান্ডেলে মাধ্যমে মুক্তি দেওয়া হয়। এটি যৌথভাবে শাকিরা, জে সিং, ড. লুক, ম্যাথিউ জমফি-লিপাইন, ম্যাক্স মার্টিন, সারকুট, রাইলিনে আরেগুইন, লিসা লালালিলা এবং জন জে কোটে জুনিয়র কর্তৃক রচিত হয়েছে, যার প্রযোজনা পরিচালিত হয়েছে, ড. লুক, শাকিরা, জে২, সারকুট এবং বিলবোর্ড। এটি আপটেমো, ড্রাম এবং স্তবের ওপর নির্মিত ড্যান্স-পপ ঘরনার গান।
"লা লা লা (ব্রাজিল ২০১৪)" শিরোনামে নতুন রচনার মাধ্যমে এর দ্বিতীয় সংস্করণ ২০১৪ বিশ্বকাপের জন্যে একই বছরের ২৭ মে মুক্তি পায়। এই গান বৈশিষ্ট্যায়িত করেন ব্রাজিলীয় সংগীতশিল্পী ক্যারলিনহোস ব্রাউন।
সিডি একক - মূল সংস্করণ
সিডি একক - ব্রাজিল ২০১৪ সংস্করণ
স্প্যানিশ সিডি একক - মূল সংস্করণ
স্প্যানিশ সিডি একক - ব্রাজিল ২০১৪ সংস্করণ
ইউরোপিয় সিডি একক
রিমিক্স
ডেয়ার (লা লা লা)
লা লা লা (ব্রাজিল ২০১৪)
!scope="col" colspan="3"| প্রবাহিত
জারলান্ড

জারলান্ড (জার্মান ভাষায়: "das Saarland" – ) জার্মানির একটি রাজ্য। এর রাজধানী জারব্রুকান। জারলান্ডের আয়তন ২,৫৭০ বর্গ কিলোমিটার এবং জনসংখ্যা ১,০১২,০০০। আয়তন ও জনসংখ্যার ভিত্তিতে বার্লিন, ব্রেমেন ও হামবুর্গ – সিটি স্টেটগুলো ছাড়া জারলান্ড জার্মানির সবচেয়ে ছোট রাজ্য। এটি ফ্রান্স ও জার্মানির সীমান্তে অবস্থিত। জারলান্ডের প্রাকৃতিক সম্পদের প্রধান হল কয়লা। এখানে রয়েছে বিশাল কয়লা উত্তোলন শিল্প।
লীগ অফ নেশন্স কর্তৃক জার অববাহিকা অঞ্চল প্রতিষ্ঠার পূর্বে জারলান্ড কোন প্রদেশ বা একটি স্বতন্ত্র অঞ্চল ছিল না। এই রাজ্যের কিছু অংশ আগে প্রুশিয়া এবং কিছু অংশ বাভারিয়ার অন্তর্গত ছিল। ১৯৪৭ থেকে ১৯৫৬ পর্যন্ত জারলান্ড একটি ফরাসি অধ্যুষিত অঞ্চল ছিল এবং জার্মানি থেকে পৃথক ছিল। ১৯৫০ থেকে ১৯৫৬ পর্যন্ত জারলান্ড কাউন্সিল অব ইউরোপের সদস্য ছিল।
জারলান্ডের সীমানায় রয়েছে ফ্রান্স, লুক্সেমবার্গ, রিনেল্যান্ড-প্লাটজ। জারলান্ডের নামকরণ হয় জার নদীর নামানুসারে। জার নদী এই রাজ্যের দক্ষিণ থেকে উত্তর-পশ্চিমে প্রবাহিত হয়েছে। জারলান্ডের এক-তৃতীয়াংশ ভূমি বনাঞ্চল দ্বারা আবৃত এবং এই বনাঞ্চলের হার জার্মানির অন্যান্য রাজ্যের থেকে বেশি। জারলান্ডের ভূমি সাধারণত উঁচু-নিচু। এর সর্বোচ্চ পর্বত ডোলবার্গ যার উচ্চতা ৬৯৫.৪ মিটার। জারলান্ডের ফ্রান্স সীমানার পাশেই রাজ্যটির রাজধানী জারব্রুকান ও এর আশপাশে অধিকাংশ জনগণের বসবাস।
দ্বিতীয় খসরু

দ্বিতীয় খসরু (আপারভেজ বা পারভেজ উপাধিতে আখ্যায়িত, বাংলায় বিজয়ী) বা খসরু পারভেজ বা কিসরা আবরুভেজ ছিলেন স্যাসানীয় সাম্রাজ্যের শেষ মহারাজা যিনি ৫৭৯ সাল থেকে ৬২৮ সাল পর্যন্ত রাজত্ব করেন। তিনি ছিলেন চতুর্থ হরমজিদ-এর পুত্র এবং প্রথম খসরুর নাতি। তিনিই পারস্যের শেষ রাজা যিনি ইরানে মুসলিম বিজয়ের পূর্বে একটি দীর্ঘ সময় রাজত্ব করেছিলেন। তিনি ঘাতক কর্তৃক নিহত হওয়ার পাঁচ বছর পর পারস্যে মুসলিম বিজয়ের সূচনা ঘটে।
রাজত্বকালে সিংহাসন হারানোর পর রোমকদের সহায়তায় তিনি সিংহাসন পুনুরুদ্ধার করেন এবং এক দশক পর মধ্যপ্রাচ্যের সমৃদ্ধ রোমান প্রদেশগুলো বিজয়ের মাধ্যমে আচেমিডদের সাথে প্রতিদ্বন্দিতা চালিয়ে যান। তার রাজত্বকালের অধিকাংশই ব্যয় হয় বাইজান্টাইন সম্রাজ্যের সাথে কতিপয় যুদ্ধ এবং বাহরাম চবিন ও ভিশামের মত জবরদখলকারীর বিরুদ্ধে সংগ্রাম করার পেছনে।
শাহনামা ও "শিরি ফরহাদ"(যার মূল নাম ছিল খসরু ও শিরীন) নামক প্রেমগাঁথার মত বিখ্যাত পারস্য সাহিত্য তাকে ব্যাপক খ্যাতি এনে দিয়েছিল যেগুলো এখনো কাব্য ও রোমান্টিক সাহিত্যজগৎে প্রভাব বিস্তার করে চলেছে।
ইসলামিক ঐতিহ্যে খসরু পারভেজের আলাদা গুরুত্ব রয়েছে। এর কারণ হল খসরু পারভেজের নিকট হযরত মুহাম্মদ (সাল্লাল্লাহু আলাইহি ওয়া সাল্লাম)এর বার্তাদূত আব্দুল্লাহ ইবনে হুধাইফার (রা) মাধ্যমে ইসলাম ধর্ম গ্রহণের আহবান জানিয়ে পত্র প্রেরণ করেছিলেন, যা শ্রবণ করার পর খসরু তা ছিড়ে ফেলেন এবং ইয়েমেন নিযুক্ত শাসক বাযানকে হিজায থেকে মুহাম্মদ (সা) বন্দী করে আনার জন্য দুজন লোক পাঠানোর নির্দেশ দেন। ইত্যবসরে, দূত আব্দুল্লাহ ফিরে এসে 
হযরত মুহাম্মদ(সা)কে সব ঘটনা খুলে বললে হযরত মুহাম্মদ (সা) খসরু পারভেজের ধ্বংসের প্রতিশ্রুতি দেন। পরবর্তীতে, নিজ পুত্র দ্বিতীয় কাভাধ কর্তৃক খসরু পারভেজ মৃত্যুদণ্ড প্রাপ্ত হন।
হ্যানা মার্শম্যান

হ্যানা মার্শম্যান ছিলেন ভারতে আগত একজন খ্রিষ্টান মিশনারি। জন শেফার্ড নামক একজন কৃষক ও তার স্ত্রী র‍্যাফেল ছিলেন হ্যানার পিতামাতা। ঠাকুরদা জন ক্লার্ক উইল্টশায়ারের ক্রোকারটন গির্জার ধর্মযাজক ছিলেন।
আট বছর বয়সে তার মাতৃবিয়োগ হয়। ১৭৯১ খ্রিঃ জোশুয়া মার্শম্যানের সঙ্গে হ্যানা শেফার্ডের বিয়ে হয়। ১৭৯৪ খ্রিঃ মার্শম্যান দম্পতি উইল্টশায়ার ছেড়ে ব্রিস্টল শহরে এসে ব্রোডমীড ব্যাপ্টিস্ট চার্চে যোগ দেন। তাদের ১২ টি সন্তান হয়েছিল, যাদের মধ্যে কেবল পাঁচজনকে হ্যানা মৃত্যুকালে জীবিত দেখে যেতে পেরেছিলেন।
হ্যানা মার্শম্যান ছিলেন ভারতে আগত প্রথম মহিলা খ্রিষ্টান মিশনারি।
১৭৯৯ খ্রিঃ ২৯শে মে মার্শম্যান দম্পতি তাদের দুই সন্তানকে নিয়ে পোর্টসমাউথ বন্দর থেকে "ক্রাইটেরিয়ন" জাহাজে চড়ে ভারতের উদ্দেশ্যে রওনা হন। যাত্রাপথে ফরাসি নৌসেনার তরফ থেকে আক্রমণের আশঙ্কা থাকলেও তা বাস্তবায়িত হয়নি এবং ১৩ই অক্টোবর ১৭৯৯ খ্রিঃ নিরাপদে তারা শ্রীরামপুরে অবতরণ করেন। ব্রিটিশ ইস্ট ইন্ডিয়া কোম্পানি তখনও পর্যন্ত মিশনারি কাজকর্মের বিরোধিতা করত বলে তারা শ্রীরামপুরের দিনেমার উপনিবেশে আসেন। এখানেই ১৮০০ খ্রিঃ ১০ই জানুয়ারি উইলিয়াম কেরি তাদের সাথে দেখা করেন।
১৮০০ খ্রিঃ ১লা মে মার্শম্যান দম্পতি শ্রীরামপুরে দু'টো আবাসিক বিদ্যালয় খোলেন। বিদ্যালয় দু'টি দ্রুত খ্যাতিমান হয়ে ওঠে এবং হ্যানা ও জোশুয়ার ছেলে জন ক্লার্ক মার্শম্যান এই স্কুলেই শিক্ষালাভ করেন এবং ক্রমশ খুব ভালো বাংলা বলতে শিখে যান।
উইলিয়াম কেরি তার চার ছেলের প্রতি অত্যন্ত অমনোযোগী ছিলেন। হ্যানা, জোশুয়া এবং তাদের বন্ধু উইলিয়াম ওয়ার্ড তাদের প্রতিপালনের দায়িত্ব নেন। তাদের দৃঢ় অধ্যবসায়ের ফলে চারজনেই পরবর্তী জীবনে প্রতিষ্ঠিত হতে পেরেছিল। এই সময়ে কেরি সম্বন্ধে হ্যানা মার্শম্যান লেখেন, "ভদ্রলোক ভালোমানুষ, উনি অশুভের প্রাবল্য দেখে হা-হুতাশ করেন কিন্তু তার প্রতিকারের চেষ্টা করার পক্ষে উনি বড্ড নরম প্রকৃতির।"
১৮১৮ খ্রিঃ ৫ই জুলাই উইলিয়াম কেরি, জোশুয়া মার্শম্যান এবং উইলিয়াম ওয়ার্ড একটি বিবৃতি প্রকাশ করেন। এই বিবৃতিতে "প্রাচ্য সাহিত্য ও পাশ্চাত্য বিজ্ঞান বিষয়ে এশীয়, খ্রিষ্টান এবং অন্যান্য যুবকদের শিক্ষাদানের জন্য একটি নতুন কলেজ" প্রতিষ্ঠার কথা বলা হয়েছিল। বিবৃতিটির লেখক ছিলেন জোশুয়া মার্শম্যান। এই বিবৃতির উপর ভিত্তি করেই শ্রীরামপুর কলেজ প্রতিষ্ঠিত হয়, যা আজও সক্রিয় আছে।
হ্যানা নিজের উদ্যোগে শ্রীরামপুর বালিকা বিদ্যালয় প্রতিষ্ঠা করেন। বর্তমানে এটিই শ্রীরামপুর উচ্চ বালিকা বিদ্যালয় বা চলতি কথায় আক্‌না স্কুল নামে পরিচিত।
হ্যানা মার্শম্যান ১৮৪৭ খ্রিঃ ৫ই মার্চ মারা যান।
ছবিতে প্রদর্শিত মার্শম্যান দম্পতির সমাধিফলকটি শ্রীরামপুরের মিশন গির্জা চত্বরে রক্ষিত আছে। হ্যানা মার্শম্যানের প্রতি মরণোত্তর শ্রদ্ধাজ্ঞাপনের আনুষ্ঠানিক লিপিটি পাওয়া যাবে।
ট্রিলিয়াম

ট্রিলিয়াম () হচ্ছে ৪০-৫০টি প্রজাতির শীতপ্রধান এলাকার; মূলত উত্তর আমেরিকা ও এশিয়ার একটি গণের নাম। এটা আগে Trilliaceae পরিবারের অন্তর্ভুক্ত ছিল, বর্তমানে এটা ‘Melanthiaceae’ পরিবারের বহুবর্ষজীবি গুল্ম জাতীয় গাছ। দীর্ঘ শীতের পর পাতাঝরা বনের মাঝে এরা সাদা ফুল ফুটিয়ে সাদা কার্পেট বানিয়ে ফেলে, বনের সৌন্দর্য যেন সহস্র গুণ বাড়িয়ে দেয়।
রাইজোম দিয়ে এরা বংশবিস্তার করে। অদ্ভুত এদের বিন্যাস, সবকিছুই সংখ্যা ৩ এর সন্নিবেশে, তিনটি পাতা, তিনটি উপবৃতি, তিনটি পাঁপড়ি এবং এই বিন্যাস থেকেই।গণের নাম 'ট্রিলিয়াম' এসেছে । এদের কে "ট্রিনিটি ফ্লাওয়ার”ও বলা হয়। ফুলগুলো কান্ডের এতটাই কাছে জন্মে থাকে (sessile) যে, গাছ থেকে ফুল উঠানোর সময় গাছের সবুজ মঞ্জুরিপত্র পাতাশুদ্ধ উঠে আসতে পারে এবং এতে করে গাছটির খাদ্য তৈরি (ফটোসিন্থেসিস) করার মত গুরুত্বপূর্ণ অংশের কিছুই আর অবশিষ্ট থাকে না, ফলে গাছটি খাদ্যের অভাবে বিলুপ্তও হয়ে যেতে পারে। এ জন্য একে ‘fragile’ স্পিসিসও বলা হয়।
ট্রিলিয়াম ফুল সাধারণত সাদা, লাল, গোলাপি, এবং হলুদ রংয়ের হয়ে থাকে। বসন্তের শেষ থেকে পরের গ্রীষ্মকাল অবধি এর ফুল ফুটে থাকে, খুব অল্প সময়ের জন্য। এর বীজে শাস (oily elaiosomes) জড়িয়ে থাকে। এটা পিঁপড়া খুব পছন্দ করে। এজন্য পিঁপড়ার মাধ্যমে এই গাছ ছড়িয়ে পড়ে।
এদের কিছু কিছু প্রজাতি অবলুপ্তপ্রায় এবং এজন্য কোন কোন এলাকায় এদেরকে আইন করে সংরক্ষণ করা হয়েছে।
সাদা ট্রিলিয়াম আমেরিকার “ওহাইয়ো” স্টেট এবং কানাডার অন্টারিও প্রদেশের জাতীয় ফুল।
, the World Checklist of Selected Plant Families accepted 44 species:
A number of hybrids are also known:
বইভাঙা

বইভাঙা () হল বই থেকে পৃষ্ঠা (মূলত মানচিত্র বা চিত্রধারী বইয়ের) ছেঁড়ার দীর্ঘদিনের অভ্যাস। বিশেষ করে দুর্লভ বইয়েই এ ধরনের কাজ করা হয়। বইভাঙা কাজটিকে অনুপ্রাণিত করা হয় বাজার কর্তৃক কারণ কিছু মানচিত্র বা চিত্র বই থেকে বের করে বিক্রয় করলে অধিক দাম পাওয়া যায়। প্রায়শই এটি ঘটে কারণ বই সংগ্রাহকেরা একটু পুরাতন বইয়ের ছোট সমস্যা এমন কঠোরভাবে দেখে যে সেগুলো বিক্রয়-অযোগ্য হয়ে পড়ে। ১৯৭০ বা ১৯৮০ সালের দিকে এই ধরনটি চালু হয়ে যায় কারণ পুরানো খোদাই গুলির মূল্য এবং বিশেষ করে পুরাতন মানচিত্রের মূল্য ঐ মানচিত্র/চিত্রধারী বইয়ের চেয়ে বেশি ছিল। তবে এত বেশি বইভাঙা চলতে থাকে যে পুরাতন বইয়ের দাম এখন ততটাই বেড়ে গেছে। বই-সংগ্রাহকেরা আরো বাস্তববুদ্ধিসম্পন্ন হয়েছে এবং তারা বইয়ের সামাণ্য সমস্যাগুলোকে ততটা গুরুত্ব দেয়না।
"বইভাঙা" বা "বুকব্রেকিং" পুরোপুরি চুরি করা অর্থে ব্যবহৃত হয়না কারণ বই যারা ছেঁড়ে (বুকব্রেকার) তারা সেই অর্থে কিন্তু বইটির মালিক হননা। এই ধরনের বহু ঘটনা ঘটেছে বিভিন্ন দুর্লভ দেশের গ্রন্থাগারে ঘটেছে।
জোয়েল উইলসন (আম্পায়ার)

জোয়েল শেলডন উইলসন (; জন্ম: ৩০ ডিসেম্বর, ১৯৬৬) ত্রিনিদাদে জন্মগ্রহণকারী ওয়েস্ট ইন্ডিয়ান ক্রিকেট আম্পায়ার। আন্তর্জাতিক ক্রিকেট কাউন্সিল প্রণীত আম্পায়ার ও রেফারিদের আন্তর্জাতিক তালিকার অন্যতম সদস্য উইলসন ওয়েস্ট ইন্ডিজের আম্পায়ার হিসেবে ক্রিকেটে প্রতিনিধিত্ব করছেন।
অস্ট্রেলিয়া ও নিউজিল্যান্ডে যৌথভাবে অনুষ্ঠিত ২০১৫ সালের ক্রিকেট বিশ্বকাপের জন্য মনোনীত বিশজন আম্পায়ারদের মধ্য অন্যতম সদস্য ছিলেন। তন্মধ্যে, অস্ট্রেলিয়ায় অনুষ্ঠিত গ্রুপ-পর্বের তিনটি খেলা অন-ফিল্ড আম্পায়ার হিসেবে পরিচালনা করেন। এর কয়েকমাস পর ২১-২৫ জুলাই, ২০১৫ তারিখে চট্টগ্রামের জহুর আহমেদ চৌধুরী স্টেডিয়ামে বাংলাদেশ ও দক্ষিণ আফ্রিকার মধ্যকার টেস্ট ক্রিকেট পরিচালনার মাধ্যমে নিজেকে আম্পায়ার হিসেবে অভিষিক্ত করেন।
২৮ আগস্ট, ২০১৬ তারিখ অনুযায়ী:
বুমেরাং নীহারিকা

বুমেরাং নীহারিকা একটি প্রোটোপ্লানেটারি নীহারিকা যা পৃথিবী থেকে ৫,০০০ আলোকবর্ষ দূরে সেন্টারাস নক্ষত্রমন্ডলে অবস্থিত। একে বো টাই নীহারিকাও বলা হয়ে থাকে এবং 
পিজিসি ৩০৭৪৫৪৭ হিসেবে তালিকাভুক্ত হয়। এর তাপমাত্রা হিসেব করা হয়েছে যা এখন পর্যন্ত বিশ্বের প্রাকৃতিক স্থানগুলোর মধ্যে শীতলতম।
বুমেরাং নীহারিকা একটি নক্ষত্র ব্যবস্থা হিসেবে ধরা হয় যা প্ল্যানেটারি নীহারিকা গ্রহের দশার চতুর্দিকে পাক খাচ্ছে। এর অভ্যন্তরীন গ্যাসের নিঃসরণের ফলে এর গঠন প্রক্রিয়া চলছে যেখানে একজন নক্ষত্র পরবর্তী জীবনে ভর হারিয়ে আলো বিকিরিত করতে থাকে। এই গ্যাসের বহির্গমনের বেগ প্রায় ১৬৪ কিমি/সেকেন্ড এবং ক্রমশ প্রসারিত হচ্ছে কারণ তা মহাশূন্যে হারিয়ে যাচ্ছে; এই গ্যাসের বহির্গমনই নীহারিকার এত কম তাপমাত্রা কারণ।
কেইথ টেইলর ও মাইক স্কারট ১৯৮০ সালে সিডিং স্প্রিং অবজারভেটরি থেকে অ্যাংলো-অস্ট্রেলীয় নভোবীক্ষণ যন্ত্রের মাধ্যমে একে পর্যবেক্ষণপূর্বক 'বুমেরাং নীহারিকা' নাম দেন। স্বচ্ছতার সাথে একে দেখতে অক্ষম হয়ে জ্যোতির্বিদেরা বাঁকানো বুমেরাং-এর ন্যায় নীহারিকাটিকে পর্যবেক্ষণ করেন। ১৯৯৮ সালে হাবল টেলিস্কোপ ব্যবহার করে একে পরিষ্কার দেখা যায় এবং তখন একে অনেকটা প্রতিসম বালিঘড়ি আকৃতির ন্যায় দেখায়।
১৯৯৫ সালে চিলিতে ১৫-মিটারের সুইডিশ-ইএসও সাবমিলিমিটার টেলিস্কোপ ব্যবহার করে জ্যোতির্বিদেরা বুঝতে পারেন যে বিজ্ঞানাগারে তৈরি ব্যতীত এটি এখন পর্যন্ত খুঁজে পাওয়া বিশ্বের শীতলতম স্থান। এর তাপমাত্রা -২৭২ °সে., যা পরম শূন্য (যেকোন তাপমাত্রার সর্বনিম্ন ধাপ) এর চেয়ে মাত্র ১ °সে. উষ্ণ। এমনকি মহাবিস্ফোরণের ব্যাকগ্রাউন্ড গ্লোর তাপমাত্রা -২৭০ °সে পর্যন্ত এই তাপমাত্রার চাইতে উষ্ণ ছিল। সিএমবি শীতল স্থান ব্যতীত এটিই একমাত্র বস্তু যা ব্যাকগ্রাউন্ড রেডিয়েশনের চেয়ে কম তাপমাত্রাধারী।
২০১৩ সালে এএলএমএ রেডিও ইন্টারফেরোমিটার-এর পর্যবেক্ষণ বুমেরাং নীহারিকা সম্পর্কে আরেকটি তথ্য উদ্ঘাটন করেন। বুমেরাং নীহারিকার দৃশ্যমান দ্বৈত লোব একটি বৃহৎ ঠান্ডা গ্যাসের বর্তুল ভলিউম দ্বারা বেষ্টিত যা কেবল সাব-মিলিমিটার রেডিও তরঙ্গদৈর্ঘ্য ব্যবহার করেই দেখা যায়। নীহারিকার বহিঃর্পাশ্ব ধীরে ধীরে উষ্ণ হচ্ছে বলেই ধারণা করা হয়ে থাকে।
ইসলামিক ফাউন্ডেশন বাংলাদেশ

ইসলামিক ফাউন্ডেশন বাংলাদেশ হলো গণপ্রজাতন্ত্রী বাংলাদেশ সরকারের ধর্মবিষয়ক মন্ত্রণালয়ের অধীনস্থ একটি সরকারি প্রতিষ্ঠান যেটি ইসলামের আদর্শ ও মূল্যবোধ প্রচার করে এবং সে সম্পর্কিত কার্যক্রম পরিচালনা করে। ফাউন্ডেশনটির প্রধান কার্যালয় ঢাকায় অবস্থিত, যেটি ৭টি বিভাগীয় কার্যালয়, ৬৪টি জেলা কার্যালয়, ৭টি ইমাম প্রশিক্ষণ কেন্দ্র এবং ২৯টি ইসলামিক প্রচারণা কেন্দ্রের সহায়তায় কার্যক্রমসমূহ বাস্তবায়ন করে। ফাউন্ডেশনটির মহাপরিচালক হলেন প্রতিষ্ঠানটির প্রধান নির্বাহী।
১৯৫৯ সালে বাংলাদেশের ঢাকায় ইসলামের শিক্ষার প্রচার ও প্রসারে দুটি প্রতিষ্ঠান প্রতিষ্ঠা করা হয়। বায়তুল মোকাররম সোসাইটি নির্মাণ করেন বায়তুল মোকাররম জাতীয় মসজিদ () এবং ওলামাগণ, ইসলামি দর্শন, সংস্কৃতি ও জীবন ব্যবস্থাকে মানুষের কাছে সহজে পৌছে দেওয়ার জন্য এবং তা নিয়ে গবেষণার লক্ষ্যে প্রতিষ্ঠা করেন দারুল উলুম। ১৯৬০ সালে দারুল উলুমকে "পূর্ব পাকিস্তান ইসলামী একাডেমী" নামে নামকরণ করা হয়, যার প্রতিষ্ঠাতা ছিলেন আবুল হাশিম এবং একে করাচি ভিত্তিক সেন্ট্রাল ইন্সটিটিউট অব ইসলামিক রিসার্চ এর একটি শাখা হিসেবে রুপান্তর করা হয়।
মুক্তিযুদ্ধের পর ১৯৭২ সালে, পাকিস্তানি সেনাবাহিনীকে আওয়ামী লীগের বিরুদ্ধে স্বঘোষিত সমর্থন ও সহায়তার জন্য নিষিদ্ধ করা হয় ইসলামিক একাডেমীকে। একাডেমীটিকে সে সময় রাজনীতিকে ইসলামিকরণের জন্য দোষারোপ করা হয়েছিল। বর্তমান সংস্থাটি ১৯৭৪ সালে কার্যকর হয়েছিল, যখন শেখ মুজিবুর রহমান একে আনুষ্ঠানিকভাবে ইসলামিক ফাউন্ডেশন হিসাবে উদ্বোধন করেন।
১৯৭৮ সালের ২০-২২শে মার্চ ফাউন্ডেশনটি ও.আই.সি.'র সৌজন্যে একটি আলোচনা সভার আয়োজন করে, যেখানে বাংলাদেশসহ ১৬টি দেশের প্রতিনিধিগণ উপস্থিত ছিলেন। ১৯৭৯—৮০ সালে ফাউন্ডেশনটির উন্নয়ন নতুন করে গতিবেগ লাভ করে।
মাআরিফুল কুরআন; তাফসীরে উসমানী; সীরাতুল মুস্তফা; সীরাতে খাতামুল আম্বিয়া; নবীয়ে রহমত; যে ফুলের খুশবুতে সারা জাহান মাতোয়ারা
কমনওয়েলথ গেমসে বাংলাদেশ

কমনওয়েলথ গেমসে বাংলাদেশ এ পর্যন্ত ৮বার অংশগ্রহণ করেছে। ১৯৭৮ সালে এডমন্টনে অনুষ্ঠিত কমনওয়েলথ গেমস প্রতিযোগিতায় সর্বপ্রথম অংশগ্রহণ করে। ১৯৯০ সালের পূর্ব-পর্যন্ত দলটি আর অংশগ্রহণ করেনি। এরপর থেকে বাংলাদেশ পুনরায় নিয়মিতভাবে অংশগ্রহণ করে আসছে। এ পর্যন্ত বাংলাদেশ দল ৮বার কমনওয়েলথ গেমসে পদক লাভ করে। সবক’টি পদকই এসেছে শ্যুটিং বিষয়ে।
বাংলাদেশ শ্যুটিং (বন্দুক চালনা ক্রীড়া) ছাড়া অন্য কোন ক্রীড়া/বিভাগে পদক জিততে পারেনি।
কমনওয়েলথ গেমসে বাংলাদেশের সবচেয়ে সফল পদকবিজয়ী ক্রীড়াবিদ হলো আসিফ হোসেন খান, যিনি একটি স্বর্ণ পদক, একটি রৌপ্য পদক ও একটি ব্রোজঞ্জ পদক জিতেছে। এছাডা আব্দুল্লাহ হেল বাকী তিনটি পদক জিতেছে।
মুআল্লাকা

মুআল্লাকা () হচ্ছে এক উল্লেখযোগ্য কাব্য সংকলন। তৎকালীন আরবে উকাজ এর মেলা খুব প্রসিদ্ধ ছিল। এই মেলাই কবিরা তাদের কবিতা শোনাতেন। যে কবিতাটি সব থেকে ভালো হত সেই কবিতাটি সোনার হরফে লিখে পবিত্র মক্কার কাবার দরজায় টাঙিয়ে দেওয়া হত। যেহেতু এগুলো টাঙিয়ে রাখা হত তাই এর নাম রাখা হয় মুআল্লাকা। এই কবিতাগুলো কবি হাম্মাদ আর রাবিয়া এ সংকলন করেন।
মীরা নায়ার

মীরা নায়ার (ইংরেজি: Mira Nair) (জন্ম: ১৫ অক্টোবর ১৯৫৭) একজন নিউ ইয়র্ক ভিত্তিক ভারতীয় চলচ্চিত্র পরিচালক, প্রযোজক এবং অভিনেত্রী। তার প্রযোজনা সংস্থার নাম মীরাবাই ফিল্মস।
তার প্রথম চলচ্চিত্র, "সালাম বম্বে" (১৯৮৮), কান চলচ্চিত্র উৎসবে গোল্ডেন ক্যামেরা পুরস্কার লাভ করে এবং শ্রেষ্ঠ বিদেশী ভাষার চলচ্চিত্রের জন্যে একাডেমি পুরস্কারে মনোনীত হয়। তিনি ভারতে পথশিশুদের জন্যে নামে একটি প্রতিষ্ঠান স্থাপনে চলচ্চিত্র আয় ব্যবহার করেন। তিনি দীর্ঘদিন সৃজনশীল সহযোগী চিত্রনাট্যকার সোনি তারাপোরেভালার সাথে কাজ করেন, যার সাথে তার হার্ভার্ডে প্রথম পরিচয় ঘটে।
তিনি বিভিন্ন পুরস্কার জিতেছেন। এর মধ্যে জাতীয় চলচ্চিত্র পুরস্কার এবং বিভিন্ন আন্তর্জাতিক চলচ্চিত্র উৎসবের পুরস্কার রয়েছে। এছাড়াও তিনি একাডেমি পুরস্কার, গোল্ডেন গ্লোব, বিএএফটিএ পুরস্কার এবং ফিল্মফেয়ার পুরস্কারে মনোনীত হয়েছেন। তিনি ২০০৭ সালের বিদেশে ভারত ব্যক্তি পুরস্কারে ভূষিত হন। ২০১২ সালে তাকে ভারতের রাষ্ট্রপতি, প্রতিভা পাটিল কর্তৃক ভারতের তৃতীয় সর্বোচ্চ অসামরিক সম্মাননা পদ্মভূষণ পুরস্কার প্রদান করা হয়।
তার সাম্প্রতিকতম চলচ্চিত্রের মধ্যে অন্তর্ভুক্ত রয়েছে, রিজ উইদারস্পুনের সাথে "", "", "", এবং ""।
তিনি দিল্লি বিশ্ববিদ্যালয়ের সম্মানজনক লেখাপড়া করেন এবং পরবর্তিতে হার্ভার্ড বিশ্ববিদ্যালয় থেকে লেখাপড়া শেষ করেন।
২০০১ সালে তিনি একটি বিশৃঙ্খল পাঞ্জাবি ভারতীয় বিয়ে সম্পর্কে সাবরিনা ধাওয়ানের চিত্রনাট্যের মাধ্যমে "" নামে একটি চলচ্চিত্র মুক্তি দেন। এই চলচ্চিত্র ভেনিস চলচ্চিত্র উৎসবে গোল্ডেন লায়ন পুরস্কার জেতে; যার মাধ্যমে নায়ার প্রথম নারী প্রাপক হিসেবে এই পুরস্কার লাভ করে।
মীরা নায়ার ১৯৫৭ সালে ভারতের রাউরকেলা, ওড়িশায় জন্ম নেন। তিনি কলাম্বিয়া বিশ্ববিদ্যালয়ের কাছাকাছি নিউ ইয়র্ক শহরে বাস করেন, যেখানে তিনি স্কুল অব আর্টসের চলচ্চিত্র বিভাগে একজন উপরি-অধ্যাপক হিসেবে কর্মরত। এবং যেখানে তার দ্বিতীয় স্বামী অধ্যাপক মাহমুদ মামদানিও একজন শিক্ষক হিসেবে কর্মরত রয়েছেন। ১৯৮৮ সালে তাদরে প্রথম পরিচয় ঘটে, যখন তিনি "মিসিসিপি মাসালা" 
চলচ্চিত্রের গবেষণার জন্য প্রথমবার উগান্ডা গিয়েছিলেন। পূর্বে তিনি আলোকচিত্রী মিচ এপস্টাইনকে বিয়ে করেছিলেন। নায়ার এক দশক ধরে একজন উৎসাহী অনুশীলনকারী হিসেবে যোগব্যায়াম অনুশীলন করে আসছেন; এমনকি একটি চলচ্চিত্র নির্মাণ করার সময়, তার অভিনেতা এবং কলাকুশলীদেরও যোগব্যায়াম অধিবেশনের মধ্য দিয়ে দিন শুরু হয়ে থাকে। নায়ার এবং মামদানির জোহরান নামে এক ছেলে রয়েছে।
গ্যাংটকে গন্ডগোল

গ্যাংটকে গন্ডগোল, সত্যজিৎ রায় রচিত গোয়েন্দা কাহিনী ফেলুদা সিরিজের একটি উপন্যাস।
গ্রীষ্মের ছুটিতে তপেশ ওরফে তোপসের সাথে ফেলুদা গ্যাংটকে বেড়াতে আসে। সেখানে তাদের সাথে রহস্যময় ব্যবসায়ী শশধর বোস এবং নিশিকান্ত সরকারের সাথে পরিচয় ঘটে। ফেলুদার সাথে একজন জার্মান ফটোগ্রাফার হেলমুট উংগারের পরিচয় হয়। সে হিপি। কয়েকদিন পর শশধর বোসের ব্যবসার সঙ্গী শিবকুমার শেলভাংকার খুন হন, হেলমুটের আসল পরিচয় জেনে অবাক হয় ফেলুদা ও তোপসে। ড. বৈদ্য প্ল্যানচেটে জানিয়ে দেন কে হত্যাকারী কিন্তু হত্যা রহস্যের তদন্তে নামে ফেলুদা। একটি নির্জন এলাকায় জংগলে ঘেরা বাগানবাড়িতে ফয়সালা হয় শশধর বোস হত্যাকান্ডের। ফেলুদা বলেন শশধর বোস ও 
ডঃবৈদ্য একই লোক প্রথমে ডঃবৈদ্য সেজে শিবকুমার বাবুর বিশ্বাস অর্জন করে, পরে তিনি ডাইভার এর সাথে হাত মিলিয়ে শশধরকে হত্যা করেন। ফেলুদা সবার সামনে তাঁর রহস্য ফাঁস করে দিলে তিনি কোনো রকমে ঘরের বাইরে বের হন। এবং জীপে করে পালান। ফেলুদার অব্যার্থ নিশানায় তাঁর গাড়ির চাকা পাংচার হয়, গাড়িটি গাছের সাথে ধাক্কা মারে। 
শশধর বাবু কীছুদুর দৌড়ে জোঁকের কবলে পড়েন। সেইসঙ্গে ফেলুদা তাকে পুলিশের হাতে তুলে দেন।
গ্যাংটকে গণ্ডগোল কাহিনির উপর পর্দায় কোনো চলচ্চিত্র বা টিভি ধারাবাহিক নির্মিত হয়নি। বাদশাহী আংটি নির্মাণের পরে এই কাহিনির ভিত্তিতে চলচ্চিত্র নির্মাণের ভাবনা থাকলেও পরে আর তা নির্মিত হয়নি।
বাক্স-রহস্য

বাক্স-রহস্য, সত্যজিৎ রায় রচিত গোয়েন্দা কাহিনী ফেলুদা সিরিজের একটি উপন্যাস।
ধনী ব্যবসায়ী দীননাথ লাহিড়ী রাজধানী এক্সপ্রেসে চলাকালীন তার তল্পিতল্পাসহ বাক্সটি হারিয়ে ফেলেন। মূলত বাক্সটি সিমলাবাসী এক ব্যবসায়ী মিঃ ধমিজার সাথে সেটা বদল হয়ে যায়। তিনি ব্যক্তিগত তদন্তকারী প্রদোষ চন্দ্র মিত্র ওরফে ফেলুদাকে নিয়োগ করেন তার হারিয়ে যাওয়া বাক্স উদ্ধারে করতে। তদন্ত করতে গিয়ে ফেলুদা, তোপসে ও জটায়ু খুঁজে পান বাক্সে ছিল বিখ্যাত ভূ-পর্যটক শম্ভুচরণ বোস লিখিত তিব্বত সম্পর্কে অপ্রকাশিত ভ্রমণকাহিনী "অ্যা বেংগলি ইন লামাল্যান্ড"-এর পাণ্ডুলিপি। সিধু জ্যাঠার কাছ থেকে ফেলুদা জানতে পারে এই পান্ডুলিপি সাহিত্যের এক অমুল্য সম্পদ। সেদিন ট্রেনে যারা ছিল তাদের সকলের কাছে খোঁজ নিয়ে ফেলুদা নিশ্চিত হয় বাক্স বদল হয়েছে সিমলা নিবাসী ধমীজার সাথে। তারা তিনজন সিমলা রওনা দেন। মাঝপথে দিল্লীতে হোটেলে ফেলুদার ওপর হামলা হয় ও বাক্স ছিনতাই হয়ে যায়। ফেলুদা বুঝতে পারে এতে আরও এমন কিছু যার জন্যে অপরাধীরা এই বাক্স পেতে সক্রিয় হয়ে উঠেছে। লালমোহন বাবু ওরফে জটায়ু আবিষ্কার করেন বাক্সে রাখা সুপুরির কৌটে লুকিয়ে রাখা আছে একটি মহামূল্যবান হীরে। বাক্স আসল মালিকের কাছে দিয়ে দীননাথ বাবুর বাক্সটি নিয়ে ফেরার পথে অজ্ঞাত আততায়ী তাদের পথ আটকায়। বরফে ঢাকা রাস্তায় ছোটখাটো লড়াইয়ের পর ধরা পড়ে আসল অপরাধী।
১৯৯৬ সালে এই গল্পের উপর ভিত্তি করে সন্দীপ রায় একটি চলচ্চিত্র নির্মাণ করেন, যেখানে প্রধান চরিত্রে অভিনয় করেন সব্যসাচী চক্রবর্তী (ফেলুদা), রবি ঘোষ (জটায়ু), শাশ্বত চট্টোপাধ্যায় (তোপসে), অজিত বন্দ্যোপাধ্যায়, বিভূ ভট্টাচার্য।
বাক্স রহস্য বেতার নাট্যরূপায়নও হয়। যেখানে কণ্ঠশিল্পী হিসেবে ছিলেন সৌমিত্র চট্টোপাধ্যায় (ফেলুদা), সন্তোষ দত্ত (জটায়ু), বিকাশ রায় (মি. পাকড়াশী) হারাধন বন্দ্যোপাধ্যায় (লাহিড়ী), বিপ্লব চট্টোপাধ্যায় (বিকাশবাবু) প্রমুখ।
রয়েল বেঙ্গল রহস্য (উপন্যাস)

রয়েল বেঙ্গল রহস্য, সত্যজিৎ রায় রচিত গোয়েন্দা কাহিনী ফেলুদা সিরিজের একটি উপন্যাস। এই উপন্যাসটি ১৯৭৪ সালে প্রকাশিত হয়েছিল।
ফেলুদা, তার খুড়তুতো ভাই তোপসে এবং লেখক জটায়ুসহ একটি ধাঁধা সমাধানের জন্য ভুটান সীমানার কাছে এক ধনী জমিদারের দ্বারা আমন্ত্রিত হন, যা গুপ্তধনের সন্ধান দেবে বলে ধারণা করা হয়। কিন্তু পরবর্তীতে জমিদারের ব্যক্তিগত সচিব তড়িতবাবুর রহস্যময় মৃত্যু ঘটে এবং জঙ্গলের গুজব, মানুষখেকো বাঘের উদয় হওয়ায় তা অপ্রত্যাশিত মোড় নেয়। ফেলুদা শুধু ধাঁধাই নয়, বাড়ির লুক্কায়িত ইতিহাস জেনে ফেলে, এবং শেষপর্যন্ত গভীর জংগলে মানুষখেকো বাঘের সম্মুখীন হয় সকলে।
২০১১ সালে এই কাহিনীর উপর ভিত্তি করে সন্দীপ রায় একটি চলচ্চিত্র নির্মাণ করেন, যেখানে প্রধান চরিত্রে অভিনয় করেন সব্যসাচী চক্রবর্তী, পরাণ বন্দ্যোপাধ্যায়, দেবেশ রায়চৌধুরী, সাহেব ভট্টাচার্য, বাসুদেব মুখোপাধ্যায়, বিভূ ভট্টাচার্য প্রমুখ।
মোহাম্মদ ইরফান আলী

মোহাম্মদ ইরফান আলী (); (জন্মঃ ১ জুলাই ১৯৮৪) হলেন একজন ভারতীয় সঙ্গীতশিল্পী। তিনি হায়দ্রাবাদে জন্মগ্রহণ করেন এবং অল সেন্ট উচ্চ বিদ্যালয় থেকে তার স্কুল জীবন সম্পন্ন করেন; যেখানে তিনি তার স্কুলের বার্ষিক প্রতিযোগিতা অনুষ্ঠানের শেষে তার গানের প্রতিভা অসাধারণ প্রতিভা প্রকাশ করেন। তিনি "জো জিতা ওহি সুপার স্টার ২" খেতাব বিজয়ী। এছাড়াও তিনি "আমুল স্টার ভয়েস অব ইন্ডিয়া" এবং জি টিভি "এর সা রে গা মা পা" এর অন্যতম সুপরিচিত একজন প্রতিযোগী। তিনি মণি রত্নমের রাবন চলচ্চিত্রে সর্বপ্রথম প্লেব্যাক শিল্পী হিসেবে আত্মপ্রকাশ করেন। এরপর তিনি ২০১১ সালে ইমরান হাশমি অভিনীত মার্ডার ২ এর জনপ্রিয় গান ফির মোহাব্বাতে কণ্ঠ দেন। ইরফান বান্টি ওয়ালিয়ার "লামহা" চলচ্চিত্রের রেহমাত জারা গানের জন্য শ্রেষ্ঠ তরুন উদীয়মান আত্মপ্রকাশকারী শিল্পীর পুরস্কার লাভ করেন।
সরকারি কেশব চন্দ্র কলেজ

সরকারি কেশব চন্দ্র কলেজ () বাংলাদেশের ঝিনাইদহ জেলার একটি শিক্ষা প্রতিষ্ঠান। এর যাত্রা ১৯৫৯ সালের ২০ই নভেম্বর ঝিনাইদহ শহরের প্রখ্যাত মটরগাড়ী ব্যবসায়ী বাবু কেশব চন্দ্র পাল মহাশয়ের দানপত্রে স্বাক্ষরদানের মাধ্যমে শুরু হয়।
১৯৬০ সালের তৎকালীন ঝিনাইদহ মহকুমার শিক্ষানুরাগী ব্যক্তিবর্গের প্রচেষ্টায় এটি প্রতিষ্ঠিত হয়। তৎকালীন ঝিনাইদহ শহরের বিশিষ্ট সমাজসেবক বাবু কেশব চন্দ্র পাল এই কলেজটির প্রতিষ্ঠাতা পুরষ। তিনি কলেজটির মূলভবন (বর্তমান এটি অধ্যক্ষের কার্যালয় হিসেবে ব্যবহৃত হচ্ছে) ও জমি দান করেন এবং তার নামানুসারে কলেজটির নামকরণ করা হয়। ঝিনাইদহ মহকুমার তৎকালীন এসডিও জনাব এম.কে আনোয়ার (সিএসপি) এই কলেজটি প্রতিষ্ঠায় অগ্রণী ভূমিকা পালন করেন। ১৯৮০ সালে কলেজটি সরকারিকরণ করা হয়।
বর্তমানে প্রতিষ্ঠানটিতে উচ্চ মাধ্যমিক, ডিগ্রি, ১৪টি বিষয়ে স্নাতক ও ৫টি বিষয়ে স্নাতকোত্তর শ্রেণীতে সর্বমোট ১২০০০ ছাত্রছাত্রী কে পাঠদান করা হচ্ছে।
পাঠ গ্রহণের পাশাপাশি শিক্ষার্থীরা বাংলাদেশ ন্যাশনাল ক্যাডেট কোর, রোভার স্কাউট, গার্ল-ইন-রোভার এবং রেডক্রিসেন্ট এর মতো সমাজসেবামূলক কাজের সাথে সম্পৃক্ত। তাছাড়া এ প্রতিষ্ঠানের শিক্ষার্থীরা নিয়মিতভাবে স্থানীয় এবং জাতীয় পর্যায়ে খেলাধুলা ও সাংস্কৃতিক অনুষ্ঠানে অংশগ্রহণ করে থাকে।
জিন্নাহ আন্তর্জাতিক বিমানবন্দর হামলা, ২০১৪

জিন্নাহ আন্তর্জাতিক বিমানবন্দর হামলা, ২০১৪ হল ২০১৪ সালের ৮ই জুন পাকিস্তানের সিন্ধের করাচিতে অবস্থিত জিন্নাহ আন্তর্জাতিক বিমানবন্দরে ঘটে যাওয়া হামলার ঘটনা। ঐদিন ১০ জন অস্ত্রশালী সামরিক বাহিনীর পোশাক পরিহিত ব্যক্তি বিমানবন্দর আক্রমণ করে এবং ৩১ জন নিহত হয়। ১০ আক্রমণকারী ছাড়াও ১৮ জন আহত হয়।
জিন্নাহ আন্তর্জাতিক বিমানবন্দর দেশের বৃহত্তম ও ব্যস্ততম বিমানবন্দর, এবং পাকিস্তান আন্তর্জাতিক বিমানবন্দরের একটি হাব হিসেবে কাজ করে। এই বিমানবন্দর থেকে প্রতিদিন স্থানীয় ও আন্তর্জাতিক রুটে বিমান চলাচল করে। বিগত কয়েক বছরের মধ্যেই এটি এই বিমানবন্দরের অন্যতম বড় জঙ্গি-হামলা। এর আগের ঘটনা ছিল ১৯৮৬ সালের প্যান এম ফ্লাইট ৭৩ ছিনতাই।
৮ই জুন ১১:২০ মিনিটে এই হামলা শুরু হয় এবং ৯ই জুন ৪:০০ মিনিট পর্যন্ত চলে। দশজন আক্রমণকারী একটি ভ্যানে করে নিরাপত্তা চেকপয়েন্ট ভেঙে ভিতরে ঢোকে এবং স্বয়ংক্রিয় অস্ত্র, হ্যান্ড-গ্রেনেড, রকেট-প্রপেলড গ্রেনেড ও অন্যান্য বিস্ফোরক নিয়ে কার্গো টার্মিনাল আক্রমণ করে। আক্রমণকারীরা সিকিউরিটি গার্ডের পোশাক পরে প্রবেশ করেছিল, কেউ কেউ আত্মহত্যাকারী পোশাক (সুইসাইড ভেস্ট) পরেও ঢুকেছিল। তারা এয়ারপোর্টস সিকিউরিটি ফোর্স (এএসএফ) এর পোশাক পরে ছিল এবং বিমানবন্দরে প্রবেশের জন্য নকল পরিচয়পত্র ব্যবহার করেছিল। একজন বয়স্ক ইন্টেলিজেন্স কর্মকর্তা এবং কিছু কর্মকর্তা একটি বিমান ছিনতাইয়ের চেষ্টা করেছিল, কিন্তু ব্যর্থ হয়।
হামলা শুরুর ৯০ মিনিট পর শ'খানেক স্পেশাল সার্ভিস গ্রুপের কমান্ডোরা উক্ত স্থানে আসে এবং গোলাগুলি শুরু হয়। প্রাথমিক পর্যায়ে বিমানবন্দরের রানওয়ে আক্রমণকারীদের নিয়ন্ত্রণে ছিল বলে জানা গেলেও কয়েক ঘণ্টার মধ্যেই সামরিক কমান্ডোরা অবস্থার নিয়ন্ত্রণ নিতে যায় এবং দশ জনের মধ্যে আটজন জঙ্গিই নিহত হয়। বাকি দুই জন আত্মহত্যা করে বলে জানা যায়। অফিশিয়ালভাবে ৫ ঘণ্টা পর এই গোলাগুলি শেষ হয়। দশজন জঙ্গি, আট এএসএফ কর্মকর্তা, দুইজন পাকিস্তানি রেঞ্জার, একজন সিন্ধ পুলিশ, দুইজন পাকিস্তান আন্তর্জাতিক বিমানবন্দরের কর্মকর্তা সহ মোট ৩১জন নিহত হয়। কমপক্ষে ১৮জন নিরাপত্তারক্ষীও এই হামলায় আহত হয় এবং আব্বাসি শহীদ হাসপাতালে ভর্তি হয়।
একটি পাকিস্তান আন্তর্জাতিক বিমানবন্দরের বিমান, একটি এয়ার ব্লু বিমান ও একটি বৈদেশিক বিমানের কার্গো বিমানও ক্ষতিগ্রস্ত হয় বলে জানা যায়। ইস্পাহানি হ্যাঙ্গারে একটি হ্যান্ড গ্রেনেডও বিস্ফোরিত হয়।
আক্রমণের পরে, বিমানবন্দরকে পরিষ্কার করা হয় এবং সিভিল এভিয়েশন অথোরিটি ও এএসএফ-এর কাছে হস্তান্তর করা হয়।
এ হামলায় পাকিস্তানে নিন্দার ঝড় তোলে। নানা রাজনীতিবিদ, সাংবাদিক ও সমাজ বিজ্ঞানীরা এর প্রতি তীব্র ঘৃণা জানায়।
রাহাত ফাতেহ আলী খান

রাহাত ফাতেহ আলী খান (, () (জন্ম: ডিসেম্বর ৯, ১৯৭৪) হলেন একজন পাকিস্তানি সঙ্গীত শিল্পী; যিনি প্রাথমিকভাবে মুসলিম সুফি হিসেবে ভক্তিমুলক গান গাইতেন। তিনি ওস্তাদ নুসরাত ফাতেহ আলী খানের ভাতিজা এবং ওস্তাদ ফররুখ ফতেহ আলী খানের পুত্র। এছাড়াও তিনি পুরাণখ্যাত কাওয়ালি শিল্পী ফাতেহ আলী খানের নাতি হন। কাওয়ালি ছাড়াও, তিনি গজল গাইতেন এবং অন্যান্য মৃদু সঙ্গীতেও খ্যাতি রয়েছে। তিনি বলিউডের জনপ্রিয় একজন নেপথ্য সঙ্গীতশিল্পী হিসেবে সুপরিচিত। তাঁর গাওয়া প্রথম বাংলা গান 'তোমার-ই নাম লেখা' এবং গানটি লিখেছেন বাংলাদেশি গীতিকার রবিউল আউয়াল। গানটি গেয়ে তিনি বাংলাদেশে বেশ প্রশংসিত হন। 
রাহাত পাকিস্তানের পাঞ্জাব প্রদেশের ফয়সালাবাদে (পূর্বে লায়ালপুর নামে পরিচিত) কাওয়ালী এবং শাস্ত্রীয় ঐতিহ্যগত সঙ্গীতশিল্পীদের একটি পরিবারে জন্মগ্রহণ করেন।] তিনি ফারুখ ফাতেহ আলী খানের সন্তান। তিনি তার চাচা শাস্ত্রীয় সঙ্গীত ও কাওয়ালী শিল্পী নুসরাত ফাতেহ আলী খান এর কাছ থেকে সঙ্গীতের তালিম লাভ করেন।
রাহাতকে তার চাচা ওস্তাদ নুসরাত ফাতেহ আলী খান কর্তৃক কাওয়ালী সঙ্গীতের ঐতিহ্যেকে ধারণ করার লক্ষ্যে তৈরী করেন এবং মাত্র তিন বছর বয়স থেকে তিনি তার চাচা ও পিতার সাথে গাওয়া শুরু করেন।
<div style="font-size: 95%">
ডবল ফেলুদা

ডবল ফেলুদা, সত্যজিৎ রায় রচিত গোয়েন্দা কাহিনী ফেলুদা সিরিজের একটি বই। 
ডবল ফেলুদা হল দুটি ফেলুদা কাহিনীর সমাহার। অপ্সরা থিয়েটারের মামলা ও ভূস্বর্গ ভয়ংকর এই দুটি উপন্যাস নিয়ে রচিত সত্যজিৎ রায়ের এই বইতে ফেলুদাকে দুই জায়গায় তদন্তে দেখা যায়। প্রথম উপন্যাসে ফেলুদা কলকাতায় একটি থিয়েটার কর্মীর নিখোঁজ ও খুনের রহস্য সমাধান করে ঘরে বসে। তাকে এই তদন্তে সাহায্য করে তোপসে ও লালমোহন গাঙ্গুলি। অন্য উপন্যাসের পটভূমি কাশ্মীর। সেখানে বেড়াতে গেলে একজন অবসরপ্রাপ্ত বিচারকের হত্যার কিনারা করে ফেলুদা।
ডাঃ মুনসীর ডায়রি

ডাঃ মুনসীর ডায়রি, সত্যজিৎ রায় রচিত গোয়েন্দা কাহিনী ফেলুদা সিরিজের একটি গল্পের বই।
একটি ডাইরিকে কেন্দ্র করে কাহিনী আবর্তিত হয়।
২০০০ সালে এই গল্পের উপর ভিত্তি করে সন্দীপ রায় টিভি চলচ্চিত্র নির্মাণ করেন, যা ইটিভি বাংলা চ্যানেলে প্রচারিত হয়। এই চলচ্চিত্রটিতে প্রধান চরিত্রে অভিনয় করেন সব্যসাচী চক্রবর্তী, শুভেন্দু চট্টোপাধ্যায়, শাশ্বত চট্টোপাধ্যায়, দ্বীপঙ্কর দে, শংকর চক্রবর্তী, কৌশিক সেন, অরিন্দম শীল, ব্রততী বন্দ্যোপাধ্যায়, বিভূ ভট্টাচার্য।
শকুন্তলার কণ্ঠহার

শকুন্তলার কণ্ঠহার, সত্যজিৎ রায় রচিত গোয়েন্দা কাহিনী ফেলুদা সিরিজের একটি বই।
ফেলুদা, তোপসে এবং লালমোহন বাবু লক্ষ্ণৌ ভ্রমণ করতে গিয়ে হেক্টর জয়ন্ত বিশ্বাসের সঙ্গে পরিচয় হয়। জয়ন্তবাবু ফেলুদা বাহিনীকে তার বাড়িতে এক পার্টিতে আমন্ত্রণ করেন। জয়ন্তবাবুর শাশুড়ি প্রাক্তন খ্রিস্টান অভিনেত্রী শকুন্তলা দেবীর একটি মূল্যবান কন্ঠহার এই পার্টিতে চুরি হয়। এই চুরির তদন্তে জড়িয়ে পড়ে ফেলুদা। তদন্ত চলাকালে জয়ন্তবাবুর বন্ধু সুকিয়াস খুন হন। এই কাহিনীতে জয়ন্তবাবুর কন্যা মেরি শীলা বিশ্বাসের একটা ভূমিকা রয়েছে।
ভূস্বর্গ ভয়ংকর

ভূস্বর্গ ভয়ংকর, সত্যজিৎ রায় রচিত গোয়েন্দা কাহিনী ফেলুদা সিরিজের একটি ছোট গল্প।
এই ক্ষেত্রে, ফেলুদা এবং তার দল কাশ্মীরের শ্রীনগরে যান এবং তারা সেখানে একটি রহস্য খুঁজে পান। যেখানে বিচারক রহস্যময় অবস্থায় মারা যায়। পরে ফেলুদা বিচারক হত্যাকারীকে খুঁজে বের করতে যারা তার অসাধারণ মস্তিষ্ক ব্যবহার করে। এই প্রধান রহস্য মধ্যে আরও অনেক উপ চক্রান্ত আছে। স্বাভাবিকভাবেই ফেলুদা রহস্য সমাধান করে।
গোরস্থানে সাবধান!

গোরস্থানে সাবধান! সত্যজিৎ রায় রচিত গোয়েন্দা কাহিনী ফেলুদা সিরিজের একটি উপন্যাস।
একটি গোরস্থান, কিছু খুন, আর রহস্যে মোড়া কিছু ঘটনাকে কেন্দ্র করে কাহিনী আবর্তিত হয়। রহস্যটি শুরু হয়েছিল একটি মূল্যবান ঘড়ি নিয়ে।
২০১০ সালে এই কাহিনীর উপর ভিত্তি করে সন্দীপ রায় একটি চলচ্চিত্র নির্মাণ করেন, যেখানে প্রধান চরিত্রে অভিনয় করেন সব্যসাচী চক্রবর্তী, সাহেব ভট্টাচার্য, বিভূ ভট্টাচার্য।
গোঁসাইপুর সরগরম

গোঁসাইপুর সরগরম (১৯৭৬), সত্যজিৎ রায় রচিত গোয়েন্দা কাহিনী ফেলুদা সিরিজের একটি বই।
জীবন মল্লিক গোঁসাইপুর জমিদারের একমাত্র ছেলে। তার বাবা কলকাতার ব্যবসায়ী। এদিকে আত্মারাম বাবু গোঁসাইপুর জমিদারি দখল করার চক্রান্ত করেন। তিনি জমিদার ও জীবনের মাঝে ঝামেলা বাঁধাতে সমর্থ হন। ফলশ্রুতিতে জমিদার মানসিক রুগীতে পরিণত হন। জীবন মল্লিক এরূপ পরিস্থিতিতে রহস্য উদ্ধার করতে গোয়েন্দা ফেলুদার শরণাপন্ন হন।
হত্যাপুরী

হত্যাপুরী (১৯৭৯), সত্যজিৎ রায় রচিত গোয়েন্দা কাহিনী ফেলুদা সিরিজের একটি অপরাধ উপন্যাস। ভারতের ওড়িশা রাজ্যের পুরী শহরে কাহিনীর পটভূমি হওয়ায় এর শিরোনাম হত্যাপুরী।
জুনের তাপ ও ​​কলকাতার আর্দ্রতায় (সাথে আরোও ঘন ঘন বিদ্যুৎ ব্যর্থতা) বিরক্ত হয়ে প্রদোষ চন্দ্র মিত্র (ফেলুদা), তোপসে ও লালমোহন বাবু ওরফে জটায়ু অবকাশ যাপনের জন্য পুরী যান। কিন্তু সেখানের সবাই তো আর ছুটি কাটাতে আসেনি।
জনাব ডিজি সেনের, বয়স্ক ভদ্রলোক, পুঁথি সংগ্রহ করার শখকে কেন্দ্র করে রহস্য আবর্তিত হয়। তিনি একজন প্রকৃত সংগ্রাহক এবং প্রত্যাশিত ক্রেতাদের কাছ থেকে লোভনীয় প্রস্তাব প্রত্যাখ্যান করেন। তবে, একদল লোক তার সংগ্রহ থেকে সবচেয়ে মূল্যবান পাণ্ডুলিপি চুরি করার মনস্থির করে। কাহিনীতে একটি বড় মোড় নেয় যখন চুরির মূল সন্দেহভাজন হত্যা হয়।
চেরামান পেরুমল

চেরামান পেরুমল (; ) হল দক্ষিণ ভারতের চেরা রাজবংশের শাসকদের রাজ-উপাধি। তিনি পাক-ভারত উপমহাদেশের সর্বপ্রথম ইসলাম ধর্ম গ্রহণকারী ব্যক্তিI নির্ভরযোগ্য সূত্রে তিনি একজন সাহাবা, যিনি ভারত থেকে গিয়ে মুহাম্মাদ সা. এর কাছে ১৭ দিন অবস্থান করেন।
চেরামন পেরুমলের নিরুদ্দেশ হয়ে যাওয়া নিয়ে অনেক উপকথা প্রচলিত থাকলেও অধিকাংশেরই নির্ভরযোগ্য তথ্যসূত্র নেই। এর মধ্যে যে সকল উপকথা গুলো অধিক নির্ভরযোগ্য তার মধ্যে অন্যতম একটি হল চেরামনের মক্কায় গিয়ে নবী মুহাম্মদের কাছে মুসলমান হওয়ার ঘটনা, যে সম্পর্কে সাহাবী আবু সাঈদ খুদরী থেকে প্রাপ্ত একটি হাদীসও রয়েছে। তিনি এক পুর্নিমা রাতে চন্দ্র দিখন্ডিত হতে দেখেন। পরে কেরালায় আগত আরব বনিকদের থেকে নবী মুহাম্মদ ও তার চন্দ্র দিখন্ডিত করার মুজিযার কথা যানতে পেরে তিনি মুহাম্মদকে দেখতে উদগ্রীব হয়ে ওঠেন। অবশেষে নিজ রাজ্য ভাগ করে দিয়ে তিনি মক্কায় চলে যান। আবু সাঈদ খুদরীর বর্ণনায়, তিনি নবী মুহাম্মদকে দক্ষিণ ভারতের বিখ্যাত আদার আচার উপহার দেন। ভারতীয় এক বাদশাহ কর্তৃক তৈরি সেই আচার সংক্রান্ত একটি হাদিসও রয়েছে, যা প্রখ্যাত সাহাবী আবু খুদরী (রা) হতে বর্ণিত এবং হাদিসটি হাকিম (রা) তার "মুস্তাদরাক" নামক কিতাবে সংকলন করেছেন। চেরামান পেরুমল হযরত আবু বকর সিদ্দিক (রা) এবং আরও অনেক প্রখ্যাত সাহাবার উপস্থিতিতে হযরত মুহাম্মদ (সা) এর নিকট ইসলাম ধর্ম গ্রহণ করেন এবং নবী তার নাম রাখেন তাজউদ্দিন। সতোরো দিন তিনি নবী মুহাম্মদের সাথে থাকেন।তিনি সাহাবী মালিক বিন দীনার-এর বোন রাজিয়াকে বিবাহ করেন। এরপর মালিক বিন দিনারকে সাথে নিয়ে মাতৃভূমিতে ফেরার পথে ওমানে মৃত্যুবরণ করেন এবং সেখানেই সমাহিত হন। মৃত্যুর পূর্বে তার দেয়া শেষ ইচ্ছা অনুযায়ী সাহাবী মালিক দীনার ভারতে এসে চেরমন রাজার জন্মভূমি কেরালার মেথেলায় ভারতের প্রথম জামে মসজিদ, চেরামন জুম্মা মসজিদ নির্মাণ করেন, যা বহু কাল ধরে এখনো ঐতিহাসিক নিদর্শন হিসেবে সম্পূর্ণ অক্ষত অবস্থায় সেখানে সংরক্ষিত রয়েছে।
আওরাহ

ইসলামিক শরীয়াহ অনুসারে, আওরাহ বা সতর ', , ' ) হল মানব শরীরের সে সকল অংশ যেগুলো অপরের সামনে ঢেকে রাখা বাধ্যতামুলক। নারী পুরুষ লিঙ্গ, বয়স ও সম্পর্কভেদে আওরাহর পরিমাণে পার্থক্য রয়েছে।
আওরা শব্দটি মূলত আরবি আওর ধাতু থেকে এসেছে যার অর্থ অপরিপক্কতা, অসম্পূর্ণতা, ত্রুটি, দূর্বলতা, নগ্নতা| সবচেয়ে বেশি যে অর্থটি ব্যবহৃত হয় তা হল নগ্নতা এটি ব্যবহারিকভাবে দুইটি অর্থ প্রকাশ করে,
পাকিস্তানে ব্যবহৃত আওরাত শব্দটিও আওরাহ থেকে উৎপন্ন হয়েছে যার দ্বারা মহিলাদেরকে বুঝানো হয়| এছাড়া তুর্কি ভাষায়, মহিলা এবং স্ত্রী উভয় অর্থেই পৃথকভাবে শব্দটি ব্যবহূত হয়।
কুরআনে আওরাহ শব্দটি কেবল নারী বা লজ্জা অর্থে সীমাবদ্ধ থাকে নি| বরং সূরা নূর এবং সূরা আল-আহযাবের বিভিন্ন স্থানে শব্দটি বিভিন্ন অর্থে প্রয়োগ করা হয়েছে।
"হে মুমিনগণ! তোমাদের দাসদাসীরা এবং তোমাদের মধ্যে যারা প্রাপ্ত বয়স্ক হয়নি তারা যেন তিন সময়ে তোমাদের কাছে অনুমতি গ্রহণ করে, ফজরের নামাযের পূর্বে, দুপুরে যখন তোমরা বস্ত্র খুলে রাখ এবং এশার নামাযের পর। এই তিন সময় তোমাদের দেহ খোলার সময়। এ সময়ের পর তোমাদের ও তাদের জন্যে কোন দোষ নেই। তোমাদের একে অপরের কাছে তো যাতায়াত করতেই হয়, এমনি ভাবে আল্লাহ তোমাদের কাছে সুস্পষ্ট আয়াতসমূহ বিবৃত করেন। আল্লাহ সর্বজ্ঞ, প্রজ্ঞাময়।"
ইসলামের ভাষ্যমতে, পরিনত বয়সে পুরুষদের জন্য আওরাহ হল নাভির উপর থেকে হাঁটুর নিচ পর্যন্ত অংশ৷ তবে আওরাহ হাঁটু পর্যন্ত কি না তা নিয়ে বিজ্ঞজনদের মধ্যে বিতর্ক রয়েছে৷ শাফেঈ, মালিকি ও হাম্বলি ফিকহ অনুসারে পুরুষদের জন্য হাঁটু আওরাহর অন্তর্ভুক্ত নয়, অপরদিকে হানাফি ফিকহে হাঁটুর অন্তর্ভুক্তির পক্ষে মত দেওয়া হয়েছে৷ কিন্তু গোরালির নিচ পর্যন্ত লম্বা পাজামা, প্যান্ট বা কাপড় পড়া স্পষ্টভাবে নিষিদ্ধ৷
মহিলাদের আওরাহ তুলনামূলক জটিল একটি বিষয় এবং পরিস্থিতি সাপেক্ষে তা বিভিন্ন হয়| দৈনন্দিন প্রার্থনা বা নামাযের সময় আওরাহ হল মুখমন্ডল ও হাতের কবজি ছাড়া বাকি অংশ| স্বামী স্ত্রী পরস্পর নির্জনে থাকার সময় পরস্পরের জন্য আওরাহর কোন বিধিনিষেধ নেই| তবে ব্যক্তিগতভাবে একলা থাকার সময় নারী পুরুষ উভয়কেই যৌনাঙ্গ ঢেকে রাখতে বলা হয়েছে, বিশেষ কিছু ক্ষেত্র ছাড়া যেমন একাকী স্নান ও শৌচকাজের সময়| মাহরাম পুরুষদের সামনে সাবালিকা মেয়ে ও পরিণত বয়স্কা মহিলাদের জন্য আওরাহ হল মুখমন্ডল এবং হাতের কবজি পর্যন্ত অংশ ছাড়া দেহের বাকি অংশ|
মালিক দীনার

মালিক দীনার (আরবি: دينار رضي الله عنه, ইংরেজি: Malik Deenar এছাড়াও Mālik Dīnār) (মৃত্যু: ৭৪৮ খ্রিষ্টাব্দ) হলেন ইসলামের একজন স্কলার ও সাধক যিনি ভারতীয় উপমহাদেশে ইসলাম প্রচারের জন্য ভারতে এসেছিলেন। তিনি ছিলেন পারসিক পণ্ডিত এবং ভ্রমণকারী। তিনি রাজা চেরামান পেরুমালের বিদায়ের পরে ভারতীয় উপমহাদেশে ইসলাম প্রচারের লক্ষ্যে ভারতে আগত প্রথম পরিচিত মুসলমানদের মধ্যে একজন ছিলেন। 
1.মালিক দীনার বংশ পরম্পরায় সাহাবা পরবর্তী প্রজন্ম অর্থাৎ একজন তাবেঈ ছিলেন|
2.মালেক ইবনে দিনার যার তওবার কাহিনী আপনার জীবনের মোড় ঘুড়িয়ে দিতে পারে।
একটি স্বপ্ন মহান দরবেশ মালিক ইবনে দিনার রহঃ কে তাওবার দিকে নিয়ে যায়। তাঁকে তাঁর তাওবার পিছনের কারণ সম্পর্কে জিজ্ঞেস করা হলে তিনি বলেন, আমি ছিলাম পুলিশের লোক এবং মদ্যপায়ী। দাসীর গর্ভে জন্ম নেয়া একটি মেয়ে দুই বছর বয়সে মারা যায়। স্বপ্নে তিনি মেয়েকে দেখলেন। তার পর দীর্ঘ স্বপ্ন বৃত্তান্ত। স্বপ্নে মেয়েটি আমার কোলের উপর বসে আমার দাড়িতে হাত বুলিয়ে বললো, ‘আব্বা! যারা মুমিন তাদের জন্য কি আল্লাহর স্মরণে এবং যে সত্য অবতীর্ণ হয়েছে তার কারণে হৃদয় বিগলিত হবার সময় আসেনি?’ (সূরা আল-হাদীদ, আয়াত ১৬) আমি কাঁদতে শুরু করলাম। তাঁকে জিজ্ঞেস করলাম সে কোথা থেকে কুরআন শিখলো। সে বললো এখানকার শিশুরা পৃথিবীতে যা জানতো তাঁর চাইতে বেশি জানে। আমি তখন আমার পিছনে আসা সাপটি সম্পর্কে জানতে চাইলাম। সে জানালো, সেটি হলো আমার খারাপ আমল যা আমাকে দোযখে নিয়ে যেত। আমি তখন সেই বুড়ো লোকটি সম্পর্কে জিজ্ঞেস করলাম। আমার মেয়ে বললো, সে হলো আমার ভালো আমল যা এত দুর্বল যে আমাকে সাপটি থেকে রক্ষা করতে পারলো না। মালিক বলেন, আমি আতংকে ঘুম থেকে জেগে উঠলাম। আমি আমার মদের সব বোতল ভেঙ্গে ফেললাম আর আল্লাহর কাছে তাওবা করলাম। এই হচ্ছে আমার তাওবার কাহিনী।
ইসলাম প্রচার ও প্রসার ছিল তার একমাত্র উদ্দেশ্য।
বিশ্বনবী ছ. এর প্রচারিত শান্তির বাণী ভূবনময় ছড়িয়ে দিতেই মালিক বিন দিনার এর এই হিজরত।
যদিও ঐতিহাসিকরা তাঁর মৃত্যুর সঠিক স্থানটি নিয়ে একমত নন, তবুও এটি ব্যাপকভাবে মেনে নেওয়া যায় যে তিনি কাসারগোদে মারা গিয়েছিলেন এবং তাঁর ধ্বংসাবশেষগুলি কাসারগোড়ের থালঙ্গার মালিক দিনার মসজিদে সমাধিস্থ করা হয়েছিল। তাবি'র প্রজন্মের অন্তর্ভুক্ত, মালিককে সুন্নি উত্সগুলিতে একটি নির্ভরযোগ্য ঐতিহ্যবাদী বলা হয়, এবং বলা হয় যে মালিক ইবনে আনাস এবং ইবনে সিরিনের মতো ব্যক্তিত্ত্বের কাছ থেকে সঞ্চারিত হয়েছিল। তিনি কাবুলের পার্সিয়ান দাসের পুত্র যিনি হাসান আল-বাসরির শিষ্য হয়েছিলেন। ৭৪৮-৪৯ খ্রিস্টাব্দে বসরায় মহামারীর ঠিক আগেই তিনি মারা গিয়েছিলেন, বিভিন্ন সূত্রে দ্বারা প্রাপ্ত তাঁর মৃত্যু সন ৭৪৪-৪৫ বা ৭৪৭-৪৮ খ্রিস্টাব্দে।
চণ্ডিকা হাথুরুসিংহা

উপুল চণ্ডিকা হাথুরুসিংহা (; জন্ম: ১৩ সেপ্টেম্বর, ১৯৬৮) কলম্বোতে জন্মগ্রহণকারী সাবেক শ্রীলঙ্কান ক্রিকেটার। ডানহাতে ব্যাটিংয়ে অভ্যস্ত এ অল-রাউন্ডার শ্রীলঙ্কা দলে থাকাকালীন ডানহাতে মিডিয়াম ফাস্ট বোলিং করতেন। পাশাপাশি, ঘরোয়া ক্রিকেটে তামিল ইউনিয়ন ক্রিকেট ও অ্যাথলেটিক ক্লাব এবং মুরস স্পোর্টস ক্লাবেও খেলেছেন। বর্তমানে তিনি বাংলাদেশ জাতীয় ক্রিকেট দল প্রধান কোচের দায়িত্ব পালন করছেন।
উদ্বোধনী ব্যাটসম্যান হাথুরুসিংহা প্রায়শঃই রোশন মহানামা’র সাথে ব্যাটিংয়ে নামতেন। কার্যকরী পেস-বোলার হিসেবে মহানামার আঘাতজনিত কারণে অবসরের পূর্ব পর্যন্ত তিনি টেস্ট দলে ডাক পাননি। টেস্ট ক্রিকেটের প্রথম তিন টেস্টেই তিনটি অর্ধ-শতক করেন। দীর্ঘদিন বিভিন্ন খেলোয়াড় উদ্বোধনী ব্যাটসম্যান হিসেবে খেলতে থাকেন ও সনাথ জয়াসুরিয়ার ঐ অবস্থানে আসার পর তিনি পুনরায় খেলতে আরম্ভ করেন। এ সময় তিনি মাঝারি সারির ব্যাটসম্যান ও মিডিয়াম-পেস বোলার হিসেবে দলে ভূমিকা রাখেন। ১৯৯৯ সালের ক্রিকেট বিশ্বকাপের মাধ্যমে তার আন্তর্জাতিক ক্রিকেট থেকে বিদায় নেন। এরপর তিনি ঘরোয়া প্রিমিয়ার টুর্নামেন্টে খেলতে থাকেন ও পরপর তিন মৌসুমে প্রতিযোগিতার সেরা খেলোয়াড়ের মর্যাদা লাভ করেন। ২০০৫-০৬ মৌসুমে টুয়েন্টি২০ ক্রিকেটে অংশগ্রহণ করেন। ২০০৪-০৫ মৌসুমে প্রথম-শ্রেণীর ক্রিকেট থেকে ও ২০০৫-০৬ মৌসুমে টুয়েন্টি২০ ক্রিকেট থেকে অবসর নেন তিনি।
খেলোয়াড়ী জীবন থেকে অবসর নেয়ার পর ডিসেম্বর, ২০০৫ সালে এক বছর মেয়াদে তিনি সংযুক্ত আরব আমিরাতের কোচ হিসেবে মনোনীত হন। চুক্তির মেয়াদান্তে শ্রীলঙ্কা ক্রিকেট কর্তৃক তিন বছরের জন্য শ্রীলঙ্কা এ দলের কোচ নিযুক্ত হন। ২০০৯ সালে শ্রীলঙ্কা জাতীয় ক্রিকেট দলের কোচ ট্রেভর বেলিসের সহকারীর ভূমিকায় অবতীর্ণ হন। জিম্বাবুয়ে সফর শেষ করার পূর্বেই অস্ট্রেলিয়ায় কোচিংয়ের উপর প্রশিক্ষণ গ্রহণের উদ্দেশ্য চলে যান। এরফলে, জুন, ২০১০ সালে শৃঙ্খলাজনিত কারণে তিনি পদচ্যুত হন। অধিনায়ক কুমার সাঙ্গাকারার অনুরোধের প্রেক্ষিতে ঐ সময় তাকে পুনরায় এ অবস্থানে ফিরিয়ে আনা হয়। পরবর্তীকালে তাকে আর পুণঃনিয়োগ দেয়া হয়নি ও স্থায়ীভাবে বসবাসের উদ্দেশ্যে অস্ট্রেলিয়ায় চলে যান। ২০১১ ক্রিকেট বিশ্বকাপে কানাডা জাতীয় ক্রিকেট দলের কোচিং পরামর্শকের দায়িত্ব পান।
সেপ্টেম্বর, ২০১১ সালে দুই বছর মেয়াদের চুক্তিতে নিউ সাউথ ওয়েলসের সহকারী কোচ হিসেবে মনোনীত হন তিনি। জ্যেষ্ঠ কোচ অ্যান্থনি স্টুয়ার্ট ডিসেম্বর, ২০১২ সালে পদচ্যুত হলে ২০১২-১৩ মৌসুমের বাকী সময়টুকু ভারপ্রাপ্ত কোচ হিসেবে দায়িত্ব পালন করেন।
২০১৪ সালের আইসিসি বিশ্ব টুয়েন্টি২০ প্রতিযোগিতা শেষে শেন জার্গেনসেন স্বেচ্ছায় কোচের দায়িত্ব থেকে অব্যহতি নিলে মে, ২০১৪ সালে বাংলাদেশ জাতীয় দলের কোচ হিসেবে হাথুরুসিংহাকে মনোনীত করা হয়।
গান্ডু (চলচ্চিত্র)

গান্ডু (ইংরেজি: Gandu) ২০১০ সালের ভারতীয় সাদা-কালো বাংলা চলচ্চিত্র। এটি পরিচালনা করেছেন কৌশিক মুখোপাধ্যায়, যিনি এই চলচ্চিত্রকে “র‍্যাপ সঙ্গীতধর্মী” হিসেবে বর্ণিত করেন। সুরজিৎ সেন এবং কিউ রচিত এই চলচ্চিত্রের অভিনয়ে ছিলনে, অনুব্রত বসু, জয়রাজ ভট্টাচার্য, কমলিকা ব্যানার্জী, শিলাজিৎ মজুমদার এবং রাই সেন। ওভারডোজ জয়েন্ট প্রযোজিত চলচ্চিত্রের সংগীত পরিচালনা করেছে সংগীতদল ।
"গান্ডু" নিউ ইয়র্ক সিটিতে সাউথ এশিয়ান আন্তর্জাতিক চলচ্চিত্র উৎসবে অক্টোবর ২৯, ২০১০ সালে আন্তর্জাতিক প্রদর্শনীর পূর্বে ইয়েল বিশ্ববিদ্যালয়ে প্রদর্শিত হয়েছে। এই চলচ্চিত্র ২০১১ বার্লিন আন্তর্জাতিক চলচ্চিত্র উৎসবে আনুষ্ঠানিকভাবে নির্বাচন করা হয়েছিলো। এছাড়াও এটি স্লামড্যান্স চলচ্চিত্র উৎসবে প্রদর্শিত হয়েছে।
"গান্ডু" সমালোচকদের কাছ থেকে প্রধানত ইতিবাচক সমালোচনা পেয়েছে। জন রেইস বলেন, “এটি একটি অত্যাশ্চর্য চাক্ষুষ এবং আখ্যান উৎসব”। অন্যদিকে "ভ্যারাইটি" বলে, “এটি একটি আনন্দের সাথে আইন অমান্যকারী ছন্দ-প্রসারের দৌড়ঝাঁপ”। চলচ্চিত্রটি ভাষা, নগ্নতা এবং যৌনদৃশ্যের জন্যে কিছু বিতর্কের সম্মুখিন হয়। অনেক দর্শক যৌনমিলনের দৃশ্যের সময় চলচ্চিত্র ছেড়ে উঠে গেছেন। এইসব বিতর্কের কারণে এই চলচ্চিত্র ২০১২ এশীয় চলচ্চিত্র উৎসবের পূর্ব পর্যন্ত ভারতে প্রদর্শন করা হয় নি। প্রধান চরিত্র অনুব্রত বসু একটি প্রেমের দৃশ্যে তার যৌনাঙ্গ সম্পূর্ণরূপে প্রদর্শন করে।
"গান্ডু" কলকাতার আশপাশে বাস করা একজন দরিদ্র-হতাশ অথচ একজন উচ্চাকাঙ্ক্ষী র‍্যাপার। সে তার বন্ধুর রিকশায় ভ্রমণের অর্থ যোগানের জন্যে মায়ের প্রেমিকের কাছ থেকে প্রতিনিয়ত টাকা হাসিল করে নেয়। পরবর্তীতে লটারি জিতে সে তার মাকে টাকা ফেরত দেয়।
"গান্ডু" কেবল আটজন কলাকুশলী নিয়ে সীমিত বাজেটের মধ্যে কলকাতায় ধারণ করা হয়েছে। এটি একটি দৃশ্য রঙিন ব্যতীত বাকি দৃশ্য সাদাকালো রঙে দৃশ্যায়িত হয়েছে এবং এর কোন আনুষ্ঠানিক স্ক্রিপ্ট ছিলো না। কিউ দৃশ্যধারণে হাই-ডেফিনেশন ক্যানন ইওএস ৭ডি একক-লেন্স রিফ্লেক্স ক্যামেরা ব্যবহার করেছেন। নগ্ন দৃশ্যে কুশলীদের প্রস্তুত করার জন্যে, কিউ তাদের বিভিন্ন কর্মশালায় ব্যবহৃত বোল কৌশল ব্যবহার আবশ্যক করেন। চলচ্চিত্রে বিভিন্ন ভূমিকায় অভিনয়কারী ঋ সেন বাস্তব জীবনে পরিচালক কিউয়ের বান্ধবী।
"গান্ডু" চলচ্চিত্রের সংগীত সঞ্চালনা করেছে কলকাতা-ভিত্তিক সংগীতদল এবং যা লন্ডন-ভিত্তিক প্রযোজক মিতি অধিকারী কর্তৃক মিশ্রিত হয়েছে।
শিল্প মুক্তি

শিল্প মুক্তি হল শৈল্পিক উত্পাদনের উদ্বোধনী প্রদর্শনী বা এর উপস্থাপনা এবং জনগণের কাছে বিপণন।
চলচ্চিত্র মুক্তি হল নির্মিত চলচ্চিত্র জনসম্মুখে প্রদর্শনীর ক্ষেত্রে চলচ্চিত্রের মালিক অথবা নির্মাতার অনুমোদন। প্রদর্শনী সাধারণত ঘরোয়া অথবা প্রেক্ষাগৃহে থাকে। চলচ্চিত্র মুক্তির তারিখ এবং পদ্ধতি চলচ্চিত্র বিপণনেরই অংশ।
পাহাড়েশ্বর শ্মশানকালী মন্দির, দুবরাজপুর

পাহাড়েশ্বর শ্মশানকালীমন্দির পশ্চিমবঙ্গের বীরভূম জেলার দুবরাজপুর শহরের নিকট মামা ভাগ্নে পাহাড় এ অবস্থিত একটি প্রাচীন শিব কালী মন্দির।
কথিত আছে, ষোড়শ শতাব্দীতে এই কালীমন্দির প্রতিষ্ঠিত হয়। বীরভূমের রাজা রামজীবন চৌধুরী এই মন্দির তৈরি করেন। মাটির তৈরি মূর্তিটি প্রায় বারো ফুট উচ্চ। বিগ্রহ বিবসনা এবং পদতলে শায়িত শিব মূর্তি। প্রথানুসারে দুর্গাত্রয়োদশীতে মূর্তি গড়ার কাজ শুরু হয়, কালীপূজার দিন থেকে শুরু করে সারা বছর পূজা হয় এবং দুর্গাএকাদশীতে মূর্তি বিসর্জন করা হয়। প্রবাদ আছে, স্থানীয় হরিজনেরা দেবীবিগ্রহকে গালাগালি না করলে দেবীমূর্তিকে বিসর্জন দেওয়া হয় না।
গুহ্যকালীমন্দির, ভদ্রপুর

গুহ্যকালী মন্দির পশ্চিমবঙ্গের বীরভূম জেলার ভদ্রপুর নামক স্থানের একটি প্রাচীন কালী মন্দির।
গুহ্যকালীবিগ্রহ কাশীর রাজা চৈত সিংহের সম্পত্তি ছিল (লোকপ্রবাদ, এই প্রতিমা মহাভারতীয় চরিত্র জরাসন্ধের আরাধ্যা, তবে এর সত্যতা সন্দেহাতীত নয়), যা ভারতের গভর্নর-জেনারেল ওয়ারেন হেস্টিংস কলকাতায় নিয়ে আসেন। পরবর্তীকালে মহারাজ নন্দকুমার এই বিগ্রহকে ভদ্রপুর গ্রামে প্রতিষ্ঠা করেন। কষ্টিপাথরে নির্মিত চার ফুট উচ্চ বিগ্রহটি দেড় ফুট উচ্চ বেদীতে প্রতিষ্ঠিত। সর্পকুণ্ডলীর ওপরে যোগমুদ্রায় উপবিষ্টা ত্রিনয়নী দ্বিভুজা লোলজিহ্বা দেবীমূর্তি সর্পালঙ্কারে ভূষিতা। ডান হাতে বর ও বামহাতে অভয়মুদ্রা। গলায় পঞ্চাশটি নরমুণ্ডের মালা। চোখ এবং দাঁত মহাশঙ্খ (নরকরোটির অংশবিশেষ) দ্বারা নির্মিত।
বিগাচ খাদ

বিগাচ কাজাখস্তানে অবস্থিত একটি অভিঘাত খাদ।
এটি ৮ কিমি ব্যাসসম্পন্ন এবং ধারণা করা হয় এর বয়স প্রায় ৫ ± ৩ মিলিয়ন বছর (পাইলোসিন বা মিওসিন)। এই জ্বালামুখটি পৃষ্ঠতলের দিকে উন্মুক্ত। ভূতাত্ত্বিকভাবে এটি বেশ তরুণ, কিন্তু ভূতাত্ত্বিক গঠন প্রক্রিয়ার মাধ্যমে এর বেশ কিছু পরিবর্তন সাধিত হয়েছে।
ঋতুপর্ণা সেন

ঋতুপর্ণা সেন (জন্ম: ২৮ জুলাই ১৯৭৮), যিনি ঋ সেন বা ঋ নামে পরিচিত, একজন ভারতীয় টেলিভিশন এবং চলচ্চিত্র অভিনেত্রী। তিনি একজন মডেল এবং টেলিভিশন অভিনেত্রী হিসেবে কর্মজীবন শুরু করেন। তার অভিনীত প্রথম চলচ্চিত্র "তেপান্তরের মাঠে", তবে এটি এখনো প্রেক্ষাগৃহে মুক্তি পায় নি। তিনি "বিষ", "গান্ডু" এবং "কসমিক সেক্স" ইত্যাদি চলচ্চিত্রে অভিনয় করেছেন।
সেন বিকল্প বাংলা চলচ্চিত্রের একজন উল্লেখযোগ্য অভিনেত্রী হিসেবে বিবেচিত। তিনি "কসমিক সেক্স" চলচ্চিত্রের জন্যে অসিয়ান'স সিনেফ্যান ফেস্টিভ্যাল অব এশিয়ান এ্যন্ড আরব সিনেমায় শ্রেষ্ঠ অভিনেত্রীর পুরস্কার লাভ করেন।
২০০৩ সালে, সেন একজন মডেল হিসাবে কর্মজীবন শুরু করেন। এরপর তিনি কয়েকটি টেলিভিশন ধারাবাহিকে অভিনয় করেছেন। পরবর্তিতে কৌশিক মুখোপাধ্যায় পরিচালিত "তেপান্তরের মাঠে" তথ্যচিত্রের মাধ্যমে তিনি চলচ্চিত্রে অভিনয় শুরু করেন।
২০১০ সালে সেন সুব্রত সেন পরিচালিত "কয়েকটি মেয়ের গল্প" চলচ্চিত্রে অভিনয় করেন। এই চলচ্চিত্রে তিনি একজন ডনের স্ত্রীর চরিত্রে অভিনয় করেন। এছাড়াও তিনি অমিতাভ চক্রবর্তী পরিচালিত "কসমিক সেক্স" চলচ্চিত্রেও অভিনয় করেন। এই চলচ্চিত্র একজন যুবকের যৌনতার স্ব-আবিষ্কার আবর্তিত একটি গল্প। এই চলচ্চিত্র অসিয়ান চলচ্চিত্র উৎসবে উষ্ণ অভ্যর্থনার মধ্য দিয়ে এর প্রদর্শনী হয়।
বাস্তব জীবনে পরিচালক কৌশিক মুখোপাধ্যায় তার অন্তরঙ্গ বন্ধু।